title: Kalle Löfström

text:
Kalle kokeili myös suomenkielistä uraa jolloin hän julkaisi singlet "Matka" ja "Paetaan".
Kalle päätti vaihtaa laulukielen suomeen ja nyt hän suunnittelee julkaisevansa seuraavan albumin suomeksi.


title: Kalle Löfström

text: Kalle on siviiliammatiltaan maalari ja hänellä on oma remonttiyritys.


title: Zaja-Pandita

text: Zaja-Pandita (oikea nimi "Namhaitšžamtso"; 1599 Länsi-Mongolia – syyskuu 1662) oli Džungariassa ja Itä-Mongoliassa toiminut buddhalainen oppinut ja yhteiskunnallinen vaikuttaja.


title: Zaja-Pandita

text: Oiraattiylimystöön kuulunut Zaja-Pandita ryhtyi 17-vuotiaana munkiksi ja lähti Tiibetiin opiskelemaan buddhalaisuutta. Vuonna 1639 hän palasi takaisin, toimi opettajana ja käänsi mongolin kielelle noin 200 teosta. Vuonna 1648 Zaja-Pandita laati klassisen mongolialaisen kirjaimiston pohjalta uuden kirjoitusjärjestelmän, joka foneettisen tarkkuutensa ansiosta sai nimen "todo bitšig" (”selkeä kirjoitus”). Vuonna 1640 hän osallistui kokoukseen, jossa vahvistettiin oiraattien lakikokoelma "Tsaadžiin-bitšig". Zaja-Pandita kuoli matkalla Tiibetiin. Hänen oppilaansa Radiabatora laati hänen elämäkertansa vuonna 1690.


title: Zaja-Pandita

text: Kalmukit käyttivät Zaja-Panditan laatimaa kirjoitusjärjestelmää vuoteen 1924 saakka.


title: Petsamontunturit

text: Petsamontunturit () on laaja tunturialue Petsamonjoen ja Paatsjoen välisellä alueella Petsamon piirissä Murmanskin alueen luoteisosassa Venäjällä. Petsamontuntureiden korkein huippu on 631 metriä korkea "Kuorpukas" Petsamontunturit sijaitsevat Suomen Neuvostoliitolle luovuttaman entisen Petsamon kunnan keskiosassa.


title: Kankaankylä

text: Kankaankylä voi tarkoittaa seuraavia asioita:


title: Born in 1984

text: Born in 1984 on Kalle Löfströmin debyyttialbumi vuodelta 2009. Albumi julkaistiin 10. kesäkuuta 2009, ja levynjulkaisubileitä vietettiin 8. kesäkuuta 2009. Albumin ensimmäinen single ”Tears Don’t Fall” julkaistiin huhtikuussa, ja se sai radiosoittoa. Albumi ei kuitenkaan yltänyt myynniltään Suomen viralliselle albumilistalle. Levyn tuottajana toimi Risto Asikainen.


title: Suortitunturi

text: Suortitunturi () on tunturi Petsamon piirissä Murmanskin alueen luoteisosassa Venäjällä. Se sijaitsee Paatsjokeen laskevien Laukkujärvien pohjoispuolella ja itse Paatsjoki virtaa tunturialueen länsipuolella. Tunturin korkein huippu on 494 m korkea Suortitunturi sijaitsee Suomen Neuvostoliitolle luovuttaman entisen Petsamon kunnan länsiosassa.


title: All the Right Reasons

text: All the Right Reasons on post-grunge-yhtye Nickelbackin viides studioalbumi. Albumilta julkaistiin singlet "Photograph" (2005), "Far away" (2006), "Animals" (2006) ja "Savin'Me" (2006).


title: Viron apostolinen ortodoksinen kirkko

text:
Viron apostolinen ortodoksinen kirkko () on toinen Viron ortodoksista kirkoista. Apostolinen ortodoksinen kirkko on Konstantinopolin patriarkaatin alainen autonomisena kirkkokuntana. Kirkon johtaja on Tallinnan ja koko Viron metropoliitta Stefanos, joka valittiin tehtävään vuonna 1999. Toinen Viron ortodoksinen kirkko on Moskovan patriarkaatin alainen Moskovan patriarkaatin Viron ortodoksinen kirkko.
Viron apostolisessa ortodoksisessa kirkossa on noin 27 000 jäsentä, kun taas Moskovan patriarkaatin alaisessa kirkossa lähes 200 000.


title: Viron apostolinen ortodoksinen kirkko

text: Viron lainsäädännön mukaan Viron apostolinen ortodoksinen kirkko on ennen toista maailmansotaa toimineen Viron ortodoksisen kirkon jatkaja ja siten kirkon omaisuus kuuluu sille. Kirkkoon kuuluu 51 seurakuntaa.


title: Viron apostolinen ortodoksinen kirkko

text:
Kristinuskon historia Virossa alkaa noin 900-luvulta. Itsenäinen ortodoksinen kirkko sai ensimmäisen piispansa vuonna 1917. Piispa Platonin kausi oli lyhyt, sillä bolševikit ampuivat hänet Tartossa Viron vapaussodan lopulla 14.1.1919, kun virolaiset joukot lähestyivät Tallinnaa. Kesäkuun 15. päivä 1920 Venäjän ortodoksinen kirkko virallisti Viron kirkon itsenäisyyden. Kirkko siirtyi vuonna 1923 Konstantinopolin patriarkaatin alaisuuteen yhdessä Suomen ortodoksisen kirkon kanssa, sillä Moskovan patriarkaattiin oli vaikea pitää yhteyttä.
Maailmansotien välisenä aikana venäjänkieliset seurakunnat muodostivat oman, Narvan hiippakunnan.


title: Viron apostolinen ortodoksinen kirkko

text: Kun Neuvostoliitto miehitti Viron, kirkon autonomisuus otettiin pois ja siitä tuli Moskovan patriarkaatin alainen vuonna 1941. Saksalaismiehityksen aikaan 1941–1945 kirkko liittyi Konstantinopoliin, kunnes uuden neuvostomiehityksen alkaessa kirkko palasi Moskovan alaisuuteen 1945. Moskovan patriarkaatin mukaan Viron kirkon hakeutuminen ekumeenisen patriarkan alaisuuteen oli vain väliaikainen toimenpide, jonka syynä oli normaalin yhteydenpidon mahdottomuus Moskovan kanssa. Viron itsenäistyttyä uudestaan kirkko sai vuonna 1992 sisäisen autonomian. Kirkko haki ja sai jäsenyyden uudestaan Konstantinopolin patriarkaatista 20. helmikuuta 1996.


title: Viron apostolinen ortodoksinen kirkko

text: Kun kirkon väliaikaiseksi päämieheksi asetettiin Suomen ortodoksikirkon silloinen arkkipiispa Johannes, Venäjän kirkko katkaisi yhteydet kolmeksi kuukaudeksi sekä Suomen että Viron kirkkoon.


title: Viron ortodoksinen kirkko

text: Viron ortodoksisia kirkko on kaksi:


title: Sallatunturi (Venäjä)

text: Sallatunturi () on tunturialue Kantalahden piirissä Murmanskin alueen lounaisosassa Venäjällä. Tunturialue sijaitsee Suomen rajan tuntumassa Sallajoen länsipuolella. Sallatunturi on kaksilakinen, joista korkeampi pohjoinen huippu on 636 metriä meren pinnan yläpuolella. Sallatunturi muodostaa länsipuolellaan sijaitsevien Rohmoivan ja Sotitunturin kanssa Sallatunturit (vanhempi muoto Sallantunturit).


title: Sallatunturi (Venäjä)

text: Sallatunturi sijaitsi Sallan itäosassa, joka sisältyi Moskovan rauhassa 1940 Suomen Neuvostoliitolle luovuttamiin alueisiin. Sallan silloinen kirkonkylä sijaitsi tunturialueen pohjoispuolella. Hiihtomatkailu Sallatunturilla alkoi 1930-luvulla, jolloin matkailijoita houkuteltiin tunturi- ja retkihiihdolla sekä terveysmatkailulla. Rinteiden tuntumaan rakennettiin 1930-luvun lopulla kaksi hiihtomajaa


title: Todo bitšig

text: Todo bitšig (”selkeä kirjoitus”) on oiraattilaisen buddhalaismunkin Zaja-Panditan vuonna 1648 laatima mongolin kielen kirjoitusjärjestelmä.


title: Todo bitšig

text: Todo bitšig perustuu klassiseen mongolialaiseen kirjaimistoon, joka puolestaan on laadittu uiguurilaisen aakkoston pohjalta. Uuden kirjaimiston tavoitteena oli korjata aikaisemman kirjoitusjärjestelmän puutteet vokaalien merkinnässä ja päästä eroon kirjainten monimerkityksisyydestä. Oiraattien puhumaan länsimongoliin sovellettu kirjaimisto sai foneettisen tarkkuutensa ansiosta nimen ”selkeä kirjoitus”.


title: Todo bitšig

text: Oiraatit ja heidän naapureinaan asuneet mongolit käyttivät todo bitšigiä etenkin 1600–1700-lukujen vaihteessa. Sillä luotiin buddhalaista käännöskirjallisuutta ja alkuperäisiä teoksia. Kalmukin kielessä kirjaimisto oli käytössä vuoteen 1924 saakka, jolloin se korvattiin kyrillisellä aakkostolla. Kiinassa Xinjiangin alueella asuvat oiraatit käyttävät kirjaimistoa ilmeisesti jonkin verran vielä nykyisinkin.


title: Todo bitšig

text: Kirjainten järjestys on ylhäältä alas ja rivien vasemmalta oikealle. Useimmista kirjaimista on kolme varianttia, jotka riippuvat merkin asemasta sanan alussa, keskellä tai lopussa. Kirjaimistolla on oma aakkosjärjestys, joka poikkeaa mongolialaisesta.


title: Todo bitšig

text: Isä meidän -rukous


title: Sosuli

text: Sosuli () on fiktiivinen hahmo, joka esiintyy Tove Janssonin kirjassa "Muumipapan urotyöt" ("Muminpappans bravader", 1950). Hän meni naimisiin Muumipapan nuoruudenystävän Hosulin ("Rådd-djuret") kanssa niin kovalla kiireellä, etteivät häävieraat ehtineet häihin. Heille syntyi Nipsu, jonka Hosuli ja Sosuli kadottivat hänen ollessaan vasta nuori, jolloin Muumimamma ryhtyi hoitamaan Nipsua. Hosulin tavoin myös Sosuli keräilee nappeja. Muumipeikko-sarjakuvissa esiintyvä toinen Hosuli ("Klåttdjuret") on naimisissa Suska-nimisen hahmon kanssa, joka niin ikään keräilee nappeja. Suska on Sosulista poiketen mymmelin näköinen.


title: Sosuli

text: "Muumien maailma" -sarjassa hänen äänenään on Vuokko Hovatta.


title: Sosuli

text: Sosuli esiintyy "Muumilaakson tarinoita" -sarjassa jaksossa "Muumipapan muistelmat III", joka mukailee melko tarkasti "Muumipapan urotyöt -kirjaa". Sosulilla ei ole sarjassa ääninäyttelijää, koska hänellä ei ole yhtään repliikkiä.


title: Sosuli

text: Sosuli-aiheinen Arabian muumimuki julkaistiin vuonna 2011. Mukin lisäksi Sosuli on myös kulhossa ja Hackmanin kahvilusikassa.


title: Aku Ankka -lautapeli

text: Aku Ankka -lautapelissä pelaajan tavoitteena on palauttaa Roope Ankan ensilantti takaisin rahasäiliöön. Pelissä liikutaan Ankkalinnassa ja tavataan sen tuttuja asukkaita kuten Iines Ankka, Pelle Peloton ja Mummo Ankka. Pelissä edetään vastaamalla Ankka-aiheisiin kysymyksiin.


title: Aku Ankka -lautapeli

text: Kategoriat kysymyksissä:


title: Aku Ankka -lautapeli

text: Pelissä pyöritetään onnenpyörää, jolla pelaaja voi saada lisämahdollisuuksia etenemiseen sekä Pelle Pelottoman keksintökoneesta kaikenlaisia koneita, kuten pienennyskoneen tai molekyylisiirtimen.Aku Ankka -lautapeliä valmistaa suomalainen Tactic Games Oy Tactic-tuotemerkin alla. Peli on valmistettu yhteistyössä Aku Ankka -lehden kanssa.


title: Karinkanta

text: Karinkanta on Siikajoen kunnassa sijaitseva, lähellä Lumijoen kunnanrajaa sijaitseva noin 200 asukkaan kylä. Kylä sijaitsee seututien 813 varrella noin 10 kilometriä Siikajoenkylän taajamasta Lumijoen suuntaan. Kuntakeskuksesta Ruukista on matkaa noin 40 kilometriä.


title: Karinkanta

text: Karinkannan tärkeimmät elinkeinot ovat maa- ja metsätalous.


title: Karinkanta

text: Kylässä on muun muassa kyläseura, uimaranta ja Varessäikän kalasatama. Vuosittain kylällä järjestetään ohjelmalliset pikkujoulujuhlat ja Varesäikän kalajuhlat.


title: Karinkanta

text: Karinkannan aluetta suunniteltiin liitettäväksi Lumijoen kuntaan. Syyksi mainittiin Lumijoen palveluiden läheisempi sijainti. Karinkannasta Lumijoelle on matkaa noin 12 kilometriä, ja kyläläiset käyttävät tiuhaan Lumijoen keskustan palveluja. Suurin osa kylän asukkaista äänesti liitoksen puolesta. Elokuussa 2014 Siikajoen kunnanvaltuusto päätti äänin 23–3, että Karinkantaa ei siirretä Lumijoelle.


title: Nokian Urheilijat

text: Nokian urheilijat eli NoU on nokialainen vuonna 1926 perustettu urheiluseura. Nokian Urheilijat on keskittynyt hiihtoon, yleisurheiluun, naisvoimisteluun ja ringetteen. Nokian Urheilujoiden puheenjohtajana toimii Heikki Viherlaakso. Seuraan kuuluu hieman yli 1000 jäsentä. Nokian Urheilijoita ovat edustaneet muun muassa pika-aitajuoksija ja pituushyppääjä Otto Kilpi ja keihäänheittäjä Sanni Utriainen.


title: Nokian Urheilijat

text: Nokian Urheilijat pistäytyi myös pesäpallon SM-sarjassa kaudella 1951. Joukkueen sijoitus oli kahdestoista kolmentoista joukkueen sarjassa. Suomensarjan lohkonsa seura on voittanut 1946 ja 1950.


title: Taskupuhelu

text: Taskupuhelu on matkapuhelimesta vahingossa (puhelimenkäyttäjän tietämättä) soitettu puhelu. Nimitys taskupuhelu viittaa siihen, että taskussa pidetyn puhelimen näppäimiin, ensin numeroihin ja lopuksi kuittausnäppäimeen osuu jokin esine tai muu painallus, mikä saa aikaan puhelun käyttäjän tarkoittamatta. Näppäimistölukko estää osan taskupuheluista, mutta ei soittoja hätänumeroihin.


title: Elatusaine

text: Elatusaineella, ravinneliuoksella tai kasvatusalustalla tarkoitetaan nestemäistä tai hyytelömäistä kasvualustaa, jota käytetään mikro-organismien tai solujen kasvatukseen laboratorio-olosuhteissa. Elatusaine sisältää ihanteellisen määrän kaikkia solun kasvuun tarvittavia ravinteita ja hivenaineita. Liuoksesta löytyvät kaikki solun kasvuun tarvittavat alkuaineet, joita ovat hiili, vety, happi, typpi, fosfori ja rikki. Liuos sisältää tyypillisesti myös suoloja, jonkin verran metalleja ja vitamiineja, joita tarvitaan solurakenteiden ylläpitoon ja erilaisiin aineenvaihdunnan toimintoihin.


title: Elatusaine

text: Erilaisia liuoksia on useita, ja liuosten koostumus määräytyy aina tutkittavan organismin ravinnevaatimusten mukaan. Liuosten koostumusta säätelemällä voidaan valita halutut organismit tai solut, joita halutaan kasvattaa. Tällaisia alustoja kutsutaan "selektiivisiksi kasvualustoiksi".


title: Elatusaine

text: Ravinneliuokset jaetaan pääasiassa kahteen luokkaan: synteettinen kasvualusta () ja kompleksinen kasvualusta (). Synteettinen kasvualusta sisältää tunnetun määrän tarkkaan määritettyjä ja puhdistettuja ravinteita. Tällainen ravinneliuos sopii parhaiten tietyn organismin kasvattamiseen, jonka ravintovaatimukset tunnetaan. Kompleksinen alusta taas valmistetaan ravintoaineesta, jonka täyttä kemiallista koostumusta eikä aineiden määrää tunneta. Tällainen ravintoaine voi olla esimerkiksi kaseiini (maitoproteiini), liha-, soija- tai hiivauute.


title: Elatusaine

text: Ravinneliuos voi olla nestemäisessä tai hyytelömäisessä muodossa: ravintoliemi tai ravintoagar. Ravintolientä käytetään muun muassa solumäärän lisäämisen. Jos ravintoliemessä kasvatettava organismi vaatii happea, on lientä ravisteltava koko kasvatuksen ajan. Ravintoliemi soveltuu hyvin myös anaerobisten mikrobien kasvattamiseen, kun liuoksen päälle lisätään kerros öljyä, jonka läpi happi ei kulje. Ravintoagar tai ravintomalja tehdään nestemäisestä ravinneliuoksesta lisäämällä seokseen agar-agaria. Ravintoagarilla mikrobit kasvavat ravintoalustan päällä, jolloin ne saavat runsaasti happea. Ravintoagarilla yksi solu voi muodostaa pesäkkeen.


title: Tragikomix

text: Tragikomix on Mimosan sulhanen Asterix ja Obelix -tarinoissa ja hän oli myös mukana elokuvassa Asterix ja Obelix vastaan Caesar.


title: Tragikomix

text: Asterix legioonalaisena -tarinassa hänet pakotettiin liittymään roomalaiseen legioonaan. Hänet vietiin kaleerilla Afrikkaan, jossa oli käynnissä roomalaisten sisällissota. Asterix ja Obelix joutuivat lähtemään Condateen, jossa pystyi liittymään legioonaan, jonka joukut tultaisiin viemään samaiselle alueelle, jonne Tragikomix'kin joutui. Asterix ja Obelix murtautuivat leiriin, ja ottivat Tragikomixin mukaansa.


title: Tragikomix

text: Elokuvassa "Asterix ja Obelix vastaan Caesar" Tragikomix näkyi hetken aikaa kuvassa, kun Obelix ihastui Mimosaan mutta sai tietää Tragikomixin olevan tämän sulhanen.


title: Mimosa (sarjakuvahahmo)

text: Mimosa () on Asterix-sarjakuvissa esiintyvä hahmo ja Obelixin ihastuksenkohde. Mimosa on naimisissa Tragikomixin kanssa. Hahmo esiintyy myös elokuvassa "Asterix ja Obelix vastaan Caesar" (1999), jossa häntä näyttelee Laetitia Casta.


title: Mimosa (sarjakuvahahmo)

text: Mimosan sulhanen, Tragikomix, pakotettiin liittymään roomalaiseen legioonaan tarinassa "Asterix legioonalaisena", mutta Asterix ja Obelix menivät pelastamaan hänet.


title: Simeon (piispa)

text: Simeon (alun perin Simeon Kružkov, "Симеон Кружков", 2. helmikuuta 1929 Tallinna − 21. syyskuuta 1998 Tartto) toimi Viron apostolinen ortodoksisen kirkon apulaispiispana tittelillä Avidosin piispa 16. toukokuuta − 21. syyskuuta 1998.


title: Simeon (piispa)

text:
Simeon syntyi Tallinnassa vironvenäläiseen perheeseen ja opiskeli Pietarin hengellisessä akatemiassa. Hän meni naimisiin Tamara Aleksandrovna Tihomirovan kanssa vuonna 1948 ja vihittiin diakoniksi samana vuonna. Hänet vihittiin papiksi Leningradissa 28. elokuuta 1949. Hän valmistui akatemiasta vuonna 1953.
Toimittuaan vuosina 1953–1961 papintehtävissä eri puolilla Neuvostoliittoa hänet nimitettiin vuonna 1961 Tarton venäjänkielisen Jumalansynnyttäjän kuolonuneen nukkumisen kirkon kirkkoherraksi, jossa hän palveli piispaksivihkimiseensä asti. Simeon jäi leskeksi vuonna 1977.


title: Simeon (piispa)

text: Vuonna 1990 lähes koko Tallinnan hiippakunnan papisto anoi Kruzhkovin piispaksivihkimistä sen jälkeen kun Tallinnan edellinen piispa Aleksei II oli valittu Moskovan patriarkaksi, mutta piispaksi nimitettiin rovasti Kornelius Jakobsin.


title: Simeon (piispa)

text: Kun autonominen Konstantinopolin alainen Viron ortodoksinen kirkko perustettiin uudelleen vuonna 1996 Simeon Kruzhkov valittiin kirkkokunnan apulaispiispaksi ja vihittiin 10. toukokuuta 1998. Piispa Simeon ehti hoitaa virkaansa ennen kuolemaansa vain reilut kolme kuukautta.


title: Kebekhet

text: Kebekhet tai Kebehwet (muinaisegyptin sanasta "kebhu", "tähtitaivas") oli muinaisessa Egyptissä palvottu käärmeen muotoinen jumalatar, joka edusti puhdistautumista vedellä. Kebekhetiä palvottiin etenkin hautajaismenoissa, sillä hän oli Anubiksen tytär. Kebekhet mainitaan jo vanhan valtakunnan aikaisissa pyramiditeksteissä.


title: Vuorikärppä

text: Vuorikärppä ("Mustela altaica") on kärppien sukuun kuuluva näätäeläin, joka muistuttaa sukulaistaan siperiankärppää, mutta on pienempi, lyhyempi karvainen ja lyhyempi häntäinen.


title: Vuorikärppä

text: Vuorikärppää on tavattu Kiinassa, Kashmiristä sekä ympäri Himalajaa. Eläintä on tavattu myös Siperiassa ja havainto Pohjois-Koreasta tarvitsee vahvistuksen. Lajia on tavattu Himalajalla jopa yli viiden kilometrin korkeudessa. Bhutanissa lajia on havaittu 1 500 ja 5 200 metrin välillä. Vuorikärpälle on tavattu kuusi alalajia, joilla kullakin on tietty, suppea alue.


title: Henrik Calonius

text: Adolf Henrik Matias Calonius (19. kesäkuuta 1873 Hamina – 7. joulukuuta 1914 Petrokov, Puola) oli suomalainen ratsumestari jota pidetään Suomen poliisikoiratoiminnan alkuunpanijana.


title: Henrik Calonius

text:
Henrik Caloniuksen vanhemmat olivat kenraaliluutnantti Emil Wilhelm Matias Calonius (1840–1906) ja vapaaherratar Eva Hildur Ulrika Falkenberg af Trystorp.
Helsingin poliisilaitoksen palveluksessa ollut Calonius johti Laukon torpparihäätöjen aikana tammikuussa 1907 Helsingistä tullutta ratsupoliisikomennuskuntaa joka vastasi häätöjen toimeenpanemisesta. Häätöjen yhteydessä tapahtui useita yhteenottoja ja erityisen pahaa vertaa herätti se että poliisit järjestivät Laukossa ollessaan tanssiaiset joka ilta.
Elokuussa 1909 Caloniuksen johtama 12-miehinen ratsupoliisiosasto oli Terijoella turvaamassa Venäjän duuman jäsenen professori Mihail Herzensteinin murhaoikeudenkäyntiä. Murhasta syytettynä oli venäläisen Musta sotnia-järjestön jäseniä jotka Pietarissa junalla tullut 300 mustasotnialaisen joukko aikoi väkivalloin vapauttaa. Tiukat turvatoimet estivät kuitenkin tämän yrityksen.
Calonius toi keväällä 1909 Saksasta Suomen ensimmäiset poliisikoirat saksanpaimenkoirat Henrik von der Volmeburgin ja Benno von Volmenthalin sekä dobermanni-nartun Zilly von Thüringenin. Saksa oli näihin aikoihin edelläkävijämaa poliisikoirien käytössä.
Calonius osallistui ensimmäisen maailmansodan taisteluihin venäläisten joukoissa. Hän kaatui Petrovin lähellä Puolassa 7. joulukuuta 1914. Caloniuksen ruumis tuotiin Suomeen ja hänet hautajaisensa olivat Helsingissä 16. joulukuuta 1914.


title: Amaryllix

text: Amaryllix () on hahmo Asterix-sarjakuvissa, gallialaisen kylän kalakauppias. Kaikkien mielestä Amaryllixin myymät kalat haisevat pilaantuneilta. Kylätappelut saavat lähes aina alkunsa kylän sepän Caravellixin mainitessa jotain Amaryllixin kalojen laadusta, mikä provosoi Amaryllixia aloittaman tappelun. Amaryllixillä on oma kalastusvene, mutta hän ei itse kalasta kalojaan, vaan ne tuodaan hänelle kärryillä Parisiumista asti, mikä selittää niiden pilaantumisen.


title: Amaryllix

text: Amaryllix esiintyi ensimmäisen kerran albumissa "Asterix Hispaniassa". Sarjan tekijät René Goscinny ja Albert Uderzo kehittivät hahmon saadakseen huvittavan aiheen kyläläisten tappelulle.


title: Amaryllix

text: Nimi Amaryllix on yksi sarjan luontoperäisistä nimistä ja se tulee kukan nimestä amaryllis. Amaryllixin vaimo on nimeltään Jelousubmarine ("Iélosubmarine"), mikä viittaa The Beatles -yhtyeen kappaleeseen ”Yellow Submarine”. Albumeissa "Asterix Korsikassa" ja "Ruusu ja miekka" heillä on myös nuori poika.


title: Pál Járay

text: Pál Járay (saksankielisissä lähteissä usein myös "Paul Jaray"; 11. maaliskuuta 1889 Wien, Itävalta-Unkari – 22. syyskuuta 1974 Sankt Gallen, Sveitsi) oli unkarilainen insinööri ja aerodynamiikan kehittäjä.


title: Pál Járay

text: Járay oli Adolf Járay-Schönbergin viides lapsi. Perhe oli unkarinjuutalainen, mutta Pál kääntyi myöhemmin katolilaiseksi. Hän opiskeli koneenrakennusta Wienissä vuodesta 1906 ja Prahassa vuodesta 1911. Vuonna 1912 Járay nai Olga Jehlen, jonka kanssa sai kolme lasta.


title: Pál Járay

text: Járay siirtyi vuonna 1912 Friedrichshafeniin työskentelemään ilmailun parissa. Járay oli erittäin kiinnostunut aerodynamiikasta, ja samana vuonna hän sai ensimmäisen alaan liittyvän patenttinsa. 1914 hän sai paikan Luftschiffbau Zeppelinillä, jossa hän osallistui ilmalaivatyyppien 38 LZ ja LZ 126 kehitystyöhön. Hän suunnitteli Zeppelinillä suuren tuulitunnelin jonka avulla Járay kykeni hakemaan parasta mahdollista muotoilua ilmavirtausten kannalta. Tulosten pohjalta suunniteltiin tyypit LZ 120 "Bodensee" ja LZ 121 "Nordstern".


title: Pál Járay

text: Vuonna 1920 Járay esitteli "J-Rad"in, polkupyörän, jossa oli hyödynnetty aerodynamiikan tutkimustuloksia. Valmistus lopetettiin vuonna 1923 eräiden kuolettaviin onnettomuuksiin johtaneiden materiaalivirheiden takia.


title: Pál Járay

text: Járay hahmotteli tuulitunnelikokeista saamiensa tulosten avulla idean virtaviivaisesta autosta jossa oli ilmajäähdytteinen taakse sijoitettu moottori.Tatra.demon.nl International streamlined Tatra site – Cars & history: Start of the aerodynamic era (1931-1933)  Járay jätti patenttihakemuksensa Berliinin patenttitoimistoon 8. syyskuuta 1921. Hakemuksesta oli muotoiltu seuraavan kaltainen lyhyt kuvaus:


title: Pál Járay

text: Vuotta myöhemmin näki päivänvalon Ley T6, maailman ensimmäinen aerodynaamisesti muotoiltu auto. Se oli valmistettu yrityksessä nimeltä "Rud. Ley Maschinenfabrik A.-G." yhteistyössä Alfred Leyn kanssa. Autossa oli vain 1,5-litrainen ja 20-hevosvoimainen moottori, mutta se saavutti sen 100 km/h huippunopeuden. Oli arvioitu että perinteiseen tapaan muotoiltuna auto olisi kulkenut enintään 70–75 km/h.


title: Pál Járay

text: Tutkimustulokset innoittivat myöhemmin eri autonsuunnittelijoita tutkielmiensa laatimisessa; soveltajista mainittakoon Hans Ledwinka, Béla Barényi, Erwin Komenda ja Ferdinand Porsche. Járayn tuloksilla saattoi olla vaikutusta myös samojen teemojen parissa työskennelleisiin Edmund Rumpleriin ja Josef Ganziin.


title: Pál Járay

text: Járayn patentoimaan virtaviivaiseen muotoon liittyi käytännöllisenä ja visuaalisena ongelmana pitkä, kapea takaosa joka tarvittiin ilmavirrasta aiheutuvien turbulenssien ehkäisemiseksi. Ongelman ratkaisi saksalainen insinööri Wunibald Kamm. Hän muotoili 1938-luvun lopussa Kamm-perän joka mahdollisti käytännöllisemmän muotoilun matalalla ilmanvastuksella.


title: Pál Járay

text: Járay muutti Sveitsiin 1923. Hän meni töihin insinööritoimistoon Brunnenissa, missä konsultoi brittejä ilmalaivoihin liittyvissä asioissa. 1925 hän sai lisenssin Alaphon-radiovastaanottimien rakentamiseen ja vuonna 1932 hän perusti yrityksen "Radiodienst und Radiobau AG" Luzerniin.


title: Pál Járay

text: 1920-luvun lopussa Járay perusti Zürichiin "Stromlinien Karosserie Ges." -nimisen konsultointitoimiston. 1930-luvun alussa Járay suunnitteli virtaviivaisen auton korin Tatralle malli T57:n pohjalle. Autossa oli keskusputkirunko ja nelisylinterinen ilmajäähdytetty moottori oli sijoitettu eteen. Auto ei kuitenkaan päässyt tuotantoon asti. Vuonna 1931 perustettiin "The Streamline Corporation" -niminen yritys valvomaan Járayn patentteja Yhdysvalloissa. Chrysler käytti Járayn patentteja DeSoto ja Chrysler Airflow -malleissa vuosina 1934–1936. Vuonna 1934 esiteltiin vallankumouksellinen Tatra T77, jota seurasi pari vuotta myöhemmin edelleen kehitetty T87. Nämä autot jäivät tunnetuimmiksi Járayn töiksi. Mallien suunnittelusta vastasi Tatran pääsuunnittelija, Hans Ledwinka.


title: Pál Járay

text: Járayn muotoilupatenttia käytti hyväksi edellä mainittujen Chrysler-tuotteiden lisäksi myös Peugeot, joka joutui maksamaan rojalteja 402-mallinsa muotoilusta. Jotkut valmistajat rikkoivat patenttia maksamatta rojalteja. Näin tekivät ainakin Mercedes-Benz takamoottorisella 170-mallillaan, sekä tunnetuimpana Ferdinand Porschen suunnittelema KdF-Wagen.


title: Pál Járay

text: Járay jätti vaimonsa ja kolme lastaan 1937. 1941 hanet nimitettiin tekniseksi johtajaksi "Flugzeugbau Farner AG":n palvelukseen Grenchenissä. Vuodesta 1944 Járay työskenteli "G. Naef Flugmechanik"illa Fischenthalissa. Avioliitto Olga Járayn kanssa päättyi virallisesti 1945 ja saman vuonna hän meni naimisiin Martha Steinerin kanssa. Járay asui vuodesta 1950 Kemptenissä kunnes hänen toinen vaimonsa kuoli 1968. Myöhemmin hän solmi kolmannen avioliiton Marguerite Leuenbergerin kanssa ja eli Sankt Gallenissa kuolemaansa asti 1974.


title: I Threes

text: I Threes oli Rita Marleyn, Judy Mowattin ja Marcia Griffithsin muodostama reggaeyhtye. Yhtye oli toiminnassa ainoastaan vuonna 1974. Yhtyettä tukivat muun muassa Bob Marley & The Wailers (ent. The Wailers), Peter Tosh sekä Bunny Wailer. I-Threesin jäsenet toimivat pääasiassa The Wailersin albumeilla taustataulajina.


title: Joplin

text: Joplin on kaupunki Missourin osavaltiossa Yhdysvalloissa. Asutus alueelle syntyi 1840-luvulla, ja virallisesti kaupunki perustettiin 1873. Vuonna 2006 Joplinissa oli 47 944 asukasta. Kaupunki on nimetty metodistipappi Harris Joplinin mukaan.


title: Joplin

text: Toukokuussa 2011 tornado tuhosi Joplinissa muun muassa St. Johnin sairaalan ja surmasi 116 henkeä.


title: Goldsworthy Gurney

text: Sir Goldsworthy Gurney (1793 Englanti – 1875) oli lääkäri, kemisti, luennoitsija, konsultti, arkkitehti, rakentaja sekä keksijä. Hän kehitti muun muassa höyrykäyttöisen auton ja Bude-lampun.


title: Monica Abbott

text: Monica Cecilia Abbott (s. 28. heinäkuuta 1985, Santa Cruz, Kalifornia) on yhdysvaltalainen softballpelaaja ja olympiamitalisti. Abbott on pelipaikaltaan syöttäjä ("pitcher"). Hän pelasi Tennesseen yliopiston Lady Volunteersissa 2004–2007. Vuonna 2007 hän siirtyi Washington Glory -joukkueeseen, josta siirtyi Japaniin Toyotan joukkueeseen vuonna 2009.


title: Monica Abbott

text: Abbott voitti Yhdysvaltain joukkueessa hopeaa Pekingin olympialaisissa 2008.


title: Monica Abbott

text:
2002
2003
2004
2005
2006
2007
2008


title: Oiraatin kieli

text: Oiraatin kieli on Luoteis-Kiinassa ja Länsi-Mongoliassa asuvien oiraattien puhumista länsimongolilaisista murteista sekä aiemmin myös kalmukin kielestä käytetty nimitys. Puhuttua oiraattia, johon kalmukin ei katsota kuuluvan, pidetään usein itsenäisenä kielenä. Nimitystä käytetään myös "todo bitšig" -kirjoituksella laaditun kirjallisuuden kielestä.


title: Oiraatin kieli

text: Puhujamäärältään suurin oiraattimurre on "torgut", jota puhutaan Mongolian lisäksi lähinnä Kiinan Xinjiangin alueen luoteisosissa. Samaa nimitystä käytetään kalmukin toisesta päämurteesta. Mongoliassa on seitsemän historiallista oiraattiheimoa ja murretta: "bajat, dörbet, hoton, torgut, urjanhai, zahin" ja "ööld". Lisäksi on murteita, joiden luokittelu oiraatin, mongolin tai burjaatin välillä on kiistanalaista.


title: Oiraatin kieli

text: Mongoliassa oiraatit käyttävät sivistyskielenään halhamongolia. Kiinassa oiraattia kirjoitetaan perinteisellä "todo bitšig" -kirjaimistolla.


title: Petsamonvuono

text: Petsamonvuono () on Barentsinmeren vuono Petsamon piirissä Murmanskin alueen luoteisosassa Venäjällä. Vuono on 18 km pitkä ja pääasiassa 1,5–2 kilometriä leveä, mutta kapeimmalta kohdaltaan alle puoli kilometriä leveä. Vuono on lähellä suutaan noin 150 metriä syvä ja vuonon erottaa valtamerestä "kynnys", joka on noin 80 metriä syvä. Petsamonvuono sijaitsee Suomen Neuvostoliitolle luovuttamalla alueella entisen Petsamon kunnan pohjoisosassa. Vuonon suu on noin 25 km Norjan rajasta itään. Petsamonvuonon pohjukkaan laskee 110 kilometriä pitkä Petsamonjoki. Vuonon rantoja ympäröivät tunturit, kuten Parkkinatunturit, Isovuori, Trifonavaara ja Siebruoaivi.


title: Petsamonvuono

text: Vuonon perukassa sijaitsee Petsamon kaupunkityyppinen taajama (entinen Petsamon kirkonkylä "Parkkina"). Petsamonvuonon länsirannalla sijaitsee Liinahamarin kylä, jossa on Petsamon satama. Aikanaan Liinahamari oli Suomen ainoa valtamerisatama ja ympäri vuoden sulana oleva satama. Vuoden keskilämpötila Petsamonvuonon pohjukassa on -0,7 °C; heinäkuun keskilämpötila on +11 °C ja tammi-helmikuun -11 °C. Vuonon perukka on jäässä noin puoli vuotta mutta suuosa on sulana ympäri vuoden.


title: Oklahoma City Thunder

text: Oklahoma City Thunder on NBA-sarjassa pelaava, Oklahoma Citystä kotoisin oleva koripallojoukkue. Joukkue pelaa läntisen konferenssin luoteisessa divisioonassa. Thunderin farmijoukkue on myös sen omistama Oklahoma City Blue. Aiemmin Seattle SuperSonics -nimellä tunnettu Oklahoma City Thunder perustettiin vuonna 2008 Washingtonin Seattlen lainsäätäjien ja seuran omistajan Clay Bennettin riidan tuloksena.


title: Oklahoma City Thunder

text: Seattlen-vuosinaan joukkue pelasi NBA:n pudotuspeleissä 22 kertaa ja voitti divisioonansa kuusi kertaa. Vuonna 1979 SuperSonics vei NBA:n mestaruuden Washington Bulletsia vastaan käydyssä loppuottelusarjassa. Mestarijoukkueeseen kuuluivat muun muassa Jack Sikma, Dennis Johnson, Gus Williams, John Johnson, Lonnie Shelton, Paul Silas ja Fred Brown. Myöhempiä Seattlen maineikkaita pelaajia olivat muun muassa Shawn Kemp ja Gary Payton.


title: Oklahoma City Thunder

text: Ensimmäisellä Oklahoman-kaudellaan joukkue sijoittui läntisen konferenssin kolmanneksitoista. Joukkueen sijoitus koko liigassa oli 26:s. Joukkueen päävalmentajana on vuodesta 2015 toiminut Billy Donovan. Häntä edelsi Scott Brooks, joka otti paikan P. J. Carlesimon saatua potkut marraskuussa 2008.


title: Oklahoma City Thunder

text: Kaudella 2009–2010 Oklahoma City Thunder pääsi pudotuspelien ensimmäiselle kierrokselle mutta hävisi voitoin 2–4 Los Angeles Lakersille. Thunderin valmentaja Scott Brooks valittiin vuoden valmentajaksi ja joukkueen tähtipelaaja Kevin Durant voitti pistekuninkuuden ottelukohtaisella keskiarvolla 30,1 pistettä. Tämän jälkeen joukkue on pelannut pudotuspeleissä jokaisella kaudella lukuun ottamatta kautta 2014–2015. Thunder ylsi NBA:n loppuotteluihin kaudella 2011–2012 mutta hävisi Miami Heatille otteluvoitoin 1–4. Joukkueen tähtipelaajiin kuuluivat tuolloin Kevin Durantin lisäksi Russell Westbrook ja James Harden.


title: Oklahoma City Thunder

text: Joukkueen kotiareenana toimii Chesapeake Energy Arena.


title: Biohajoava muovi

text: Biohajoavat muovit ovat joko synteettisiä tai luonnon raaka-aineista eli biomassasta saatuja polymeerejä.


title: Biohajoava muovi

text: Biohajoavaa muovia voidaan valmistaa mm. tärkkelyksestä ja selluloosasta. Suomessa raaka-aineena käytetään lähinnä perunaa ja viljatuotteitta. Muualla tyypillisiä raaka-aineita ovat maissi, riisi sekä soija.


title: Biohajoava muovi

text: Biohajoavista polymeereista on 1980-luvulta alkaen valmistettu lääketieteen käyttöön esimerkiksi luunmurtumien tai muissa kudosvaurioiden hoidossa tarvittavia ruuveja ja muita kiinnittimiä, jotka hajoavat elimistössä vähitellen tehtävänsä täytettyään.


title: Tuff Gong

text: Tuff Gong reggae -levy-yhtiö, jonka perusti The Wailers -yhtyeen keulakuva Bob Marley vuonna 1970. Yhtiö on myös nimetty Bob Marleyn lempinimen mukaan.


title: Tuff Gong

text: Tuff Gongin pääkonttori sijaitsi 56 Hope Roadilla, Bob Marleyn kotona. Tällä paikalla on nykyään Bob Marley museo.


title: Lippauistin

text: Lippauistin on virveliin tarkoitettu viehe, jonka rakenteeseen kuuluu veden virtauksen voimasta pyörivä lippa. Lippa on tyypillisesti metallinen, kolikon kokoinen ja puun lehden tai pienen lusikan muotoinen. Lipan pyöriminen aiheuttaa vedessä värähdyksiä, joihin kalat reagoivat kylkiviiva-aistinsa avulla. Kiiltävä tai värikäs lippa toimii myös näköaistin ärsykkeenä. Hyönteistä tai pientä kalaa jäljittelevillä lippauistimilla voi saada petokalojen lisäksi myös särkikaloja.


title: Lippauistin

text: Yksinkertaisen rakenteensa vuoksi lippauistimet voivat olla erittäin kevyitä. Niiden massa on yleensä parista grammasta muutamaan kymmeneen grammaan.


title: Lippauistin

text: Lippauistimia käytetään pääasiassa heittouistelussa. Vetouistelussa ongelmaksi voi muodostua se, että lippauistin pyörii jatkuvasti samaan suuntaan ja saattaa pyörittää siiman kierteelle. Kiertymistä vähentää laadukas leikari.


title: Lippauistin

text: Ensimmäiset lippauistimet valmisti suomalainen kalastusvälinetehtailija Hermann Renfors vuonna 1870. Ensimmäisen lippauistimen nimi oli "Kajaanin lippa". Lippauistinten nykyinen muoto on kuitenkin tullut ranskalaisesta Meppsin Agliasta.


title: Night at the Museum 2

text: Night at the Museum 2 ("Night at the Museum: Battle of the Smithsonian") on 22. toukokuuta 2009 ensi-iltansa saanut yhdysvaltalainen toimintakomedia, jonka pääosissa ovat Ben Stiller, Amy Adams, Owen Wilson ja Hank Azaria. Se on jatkoa elokuvalle "Night at the Museum – yö museossa" (2006) ja oli edeltäjänsä tavoin menestys tuottaen kansainvälisesti yli 413 miljoonaa Yhdysvaltain dollaria.


title: Night at the Museum 2

text: Elokuvan ohjasi edellisenkin osan ohjannut Shawn Levy ja yhtenä tuottajista työskenteli esimerkiksi Harry Potter -elokuvia ohjannut Chris Columbus.


title: Night at the Museum 2

text: Jonas Brothers -yhtye antoi elokuvassa äänet kolmelle poikaenkelille, jotka laulavat Larrylle ja Amelialle kappaleita ”My Heart Will Go On” ja ”Lovebug”.


title: Night at the Museum 2

text: Entinen museon yövartija Larry Daley (Ben Stiller) omistaa oman yhtiön jolla menee hyvin. Hän poikkeaa museoon katsomaan olentoja, jotka heräävät öisin henkiin laatan avulla. Hän saa tietää, että osa museon tavaroista menee pitkäaikaisvarastoon Smithsonian museoon, ja yrittää pysäyttää nämä aikeet.


title: Night at the Museum 2

text: Ahkmenrahin ilkeä veli, Kahmunrah (Hank Azaria) yrittää tuhota Larryn museoystävineen ja saada haltuunsa laatan, joka herättää museon tavarat öisin eloon. Larry kuitenkin huijaa Kahmurahia kertomalla, että Rubikin kuutio on vielä voimakkaampi kuin laatta. Kahmunrah uskoo asian, mutta saadessaan selville, että Larry on valehdellut hän vangitsee Larryn pienoismalli-ystävän Jedediahin tiimalasiin.


title: Night at the Museum 2

text: Larryn täytyy selvittää koodi laattaan, jos haluaa Jedediahin selviävän hengissä. Seikkailussa ovat mukana esimerkiksi Abraham Lincoln, Albert Einsteinin pienoismallit sekä Ajattelija-patsas ja Amelia Earhart.


title: Kalansyötti

text: Kalansyötti on kalastamisessa käytetty tosiasiallista kalanruokaa sisältävä tai kalanruokaa kuvaava kalan ravintoa. Kalansyöttejä on tiettävästi käytetty 1600-luvulta alkaen


title: David Krejčí

text: David Krejčí (s. 28. huhtikuuta 1986 Šternberk, Tšekkoslovakia) on tšekkiläinen jääkiekkoilija. Hän pelaa tällä hetkellä NHL-joukkue Boston Bruinsissa. Krejčí ei ole pelannut Euroopan pääsarjoissa. Hän siirtyi jo juniori-ikäisenä QMJHL-joukkue Gatineau Olympiquesiin vuonna 2004. Samana vuonna ennen QMJHL:ää Boston Bruins varasi Krejčín toisella kierroksella.


title: David Krejčí

text: Krejčí siirtyi Boston Bruinsin organisaatioon kaudella . Hän pelasi lähes koko kautensa farmijoukkue Providence Bruinsissa, mutta pääsi kuuteen NHL-peliin. Seuraavalla kaudella Krejčí pelasi suurimman osan kaudestaan NHL:ssä. Hän teki 56 ottelussa tehot 6+21=27. Krejčí pelasi myös MM-kisoissa keväällä 2008. Kaudella Krejčí löi itsensä läpi tehdessään 82 ottelussa tehot 22+51=73. Hän voitti myös NHL Plus/Minus Awardin.


title: David Krejčí

text: Krejčí voitti alle 20-vuotiaiden MM-pronssia 2005 sekä alle 18-vuotiaiden MM-pronssia 2004.


title: John Fitch (kilpa-autoilija)

text: John Cooper Fitch (4. elokuuta 1917 Indianapolis – 31. lokakuuta 2012 Lime Rock, Connecticut) oli yhdysvaltalainen F1-kuljettaja. Hän osallistui kahteen F1-osakilpailuun kausilla 1953 ja 1955. Hän oli yhdeksäs Italian GP:ssä vuonna 1955.


title: John Fitch (kilpa-autoilija)

text: Fitch osallistui 18 vuotta kestäneellä kilpaurallaan useisiin autourheilukilpailuihin ja voitti muun muassa Argentiinan GP:n 1951, Mille Migliassa 1955 ja Sebring Endurance -kilpailun yhdessä Dunrop Tourist Trophyn kanssa. Hän osallistui myös Le Mansin 24 tunnin ajoon kuudesti ja oli parhaimmillaan kolmas. Vuoden 1955 kilpailussa Fitch odotti varikolla vaihtoa juuri ennen suurta onnettomuutta, joka vaati tallitoverinsa Pierre Leveghin ja 80 katsojan hengen. Tämän onnettomuuden jälkeen hän on vastannut turvallisuudesta kilparatojen ja valtateiden suunnittelussa yhdessä Steve Olveyn, Terry Trammelin, Bill Millikenin, Karl Ludwigsenin, Cris Economakin ja Brock Yatesin kanssa. Hän suunnitteli muun muassa Mosportin, St Joviten, Quebeckin ja Watkins Glenin ja Lime Rock Parkin radat.


title: John Fitch (kilpa-autoilija)

text: Fitch oli ammatiltaan insinööri. Hän sanoi saaneensa innostusta esi-isältään John Fitchiltä, joka keksi höyrylaivan. Fitch suunnitteli 5 automerkkiä, kuten Fiat 1100:n ja Jaguar XK120:n, joihin hän suunnitteli moottorit ja kuoren. Hänen yrityksensä John Fitch & CO sai manufaktuuria tuomalla markkinoille Fitch Firebirdin ja Toronado Phantomin.


title: John Fitch (kilpa-autoilija)

text: Fitch valittiin Corvetten Hall of Fameen vuonna 2000 ja Sebringin Hall of Fameen vuonna 2002. Hän oli ehdolla vuoden 2009 New Englandin Autourheilun Hall of Fameen. Nykyään hän on amatööripurjehtija.


title: John Fitch (kilpa-autoilija)

text: Fitch kuoli lokakuussa 2012 harvinaiseen ihosyöpään, merkelinsolukarsinoomaan.


title: Pavel Kubina

text: Pavel Kubina (s. 15. huhtikuuta 1977 Čeladná, Tšekkoslovakia) on tšekkiläinen jääkiekkopuolustaja, Stanley Cupin voittaja sekä moninkertainen arvokisamitalisti. Kubinan vahvuutena pidetään fyysisyyttä ja hyvää laukausta.


title: Pavel Kubina

text: Čeladnássa syntynyt Kubina vietti uransa alkuvuodet HC Vítkovicessa. Hän debytoi seuran edustusjoukkueessa Extraligassa kaudella 1993–1994. Hän pelasi seurassa neljän kauden ajan, mutta ei pystynyt vakiinnuttamaan paikkaansa kokoonpanossa. Kaudella 1995–1996 Kubina teki 33 ottelussa edustusjoukkueessa seitsemän tehopistettä ja Tampa Bay Lightning varasi hänet 179. pelaajana vuoden . Kubina päätti pelata kauden 1996–1997 Pohjois-Amerikassa WHL:ssä Moose Jaw Warriorsin riveissä sopeutuakseen amerikkalaiseen pelityyliin. Hän teki kaudella 61 pelissä 44 tehopistettä.


title: Pavel Kubina

text: Kubina siirtyi Tampa Bayn organisaatioon kaudeksi 1997–1998 ja pelasi suurimmaksi osaksi AHL-farmissa. Seuraavalla kaudella hän teki 21 tehopistettä 68 pelissä ja nousi Tampa Bayn vakiomiehistöön. Hän oli myös NHL:n tulokkaiden peliajan ja taklauksien kärkisijoilla.


title: Pavel Kubina

text: Kubina jatkoi vakuuttavaa pelaamistaan kaudella 1999–2000, jolloin hän oli joukkueen paras maalintekijä ylivoimalla. Hän vakuutti myös fyysisellä pelillään. Kaudella 2000–2001 hän jatkoi hyvää pelaamista ja oli joukkueen viidenneksi paras pistemies. Kaudella 2001–2002 Kubina teki piste- ja syöttöennätyksensä NHL:ssä, tehot 11+23=34. Kaudella 2002–2003 Kubinan hyökkäyspään tehot laskivat, mutta tästä huolimatta hän oli joukkueensa tärkeimpiä pelaajia sen päästyä pudotuspeleihin ensimmäistä kertaa sitten kauden 1995–1996. Joukkue tippui toisella kierroksella. Kaudella 2003–2004 Kubina rikkoi maali- ja piste-ennätyksensä NHL:ssä tehoilla 17+18=35. Pudotuspeleissä Kubina auttoi Lightningin sen seurahistorian ensimmäiseen Stanley Cup -mestaruuteen.


title: Pavel Kubina

text: NHL:n työsulkukauden 2004–2005 Kubina pelasi kotimaassaan kasvattajaseurassaan HC Vítkovicessa. Kubina pelasi Tampa Bayssä vielä kauden 2005–2006, jolloin hän rikkoi jälleen piste-ennätyksensä tehden 38 pistettä. Kubinasta tuli kesällä 2006 vapaa pelaaja, ja Tampa Bay ei pystynyt tarjoamaan hänelle riittävää sopimusta.


title: Pavel Kubina

text: Kubina siirtyi tämän jälkeen Toronto Maple Leafsiin. Vaikka Kubina pelasi kolme täyttä kautta Torontossa, hän oli jatkuvien siirtohuhujen kohteena. Kubina teki Maple Leafsissa piste-ennätyksensä kaudella 2007–2008, jolloin hän teki tehot 11+29=40. Seuraavalla kaudella piste-ennätys parani, kun hän teki samat pisteet paremmalla maalimäärällä. Joukkue ei selviytynyt kolmen kauden aikana pudotuspeleihin kertaakaan.


title: Pavel Kubina

text: Kesällä 2009 Kubina oli jälleen siirtohuhujen kohteena. Lopulta heinäkuun alussa Kubina myytiin Atlanta Thrashersiin yhdessä Tim Stapletonin kanssa vaihdossa Garnet Exelbyyn ja Colin Stuartiin. Kaudella 2009–2010 Kubina teki 76 pelaamassaan ottelussa 38 pistettä, mutta Thrashers jäi pudotuspelien ulkopuolelle.


title: Pavel Kubina

text: Kesällä vapaaksi pelaajaksi siirtynyt Kubina teki kahden vuoden sopimuksen ensimmäisen NHL-seuransa Tampa Bay Lightningin kanssa. Helmikuussa 2012 hän siirtyi Philadelphia Flyersiin, jossa hän pelasi loppukauden. Uransa viimeiseksi jääneellä kaudella 2012–2013 Kubina edusti Sveitsin pääsarjan Genève-Servetteä.


title: Pavel Kubina

text: Kubina edusti Tšekin maajoukkuetta ensimmäisen kerran miesten arvokisoissa vuoden 1999 MM-kisoissa. Tšekki voitti kisoista kultaa. Kubina nimettiin turnauksen tähdistökentälliseen, ja hän voitti puolustajien pistepörssin tehoilla 2+6=8.


title: Pavel Kubina

text: Seuraavan kerran Kubina edusti kotimaataan vuoden 2001 Saksan kisoissa. Tšekki voitti uudestaan kultaa. Kubina pelasi myös vuoden 2002 Ruotsin MM-kisoissa, jossa maa ei saanut mitalia. Kubina teki kisoissa tehot 3+4=7 seitsemässä ottelussa. Hän oli joukkueensa toiseksi paras pistemies.


title: Pavel Kubina

text: Kubina ei pystynyt osallistumaan vuoden 2004 maailmancupiin loukkaantumisen vuoksi. Seuraavan arvoturnauksensa hän pelasi vuoden 2005 MM-kisoissa, jossa hän keräsi tehot 2+2 ja sai turnauksesta kolmannen MM-kultamitalinsa. Hänet valittiin edustamaan maata vuoden 2006 olympialaisissa, tuloksena pronssi. Turnauksessa hän sai vaisut 1+1-tehot. Seuraavalla kaudella NHL:ssä oli työsulku, joten hän palasi kotimaansa kasvattajaseuraansa Vítkoviceen pelaamaan.


title: Pavel Kubina

text: Kubina on naimisissa, ja heillä on yksi lapsi.


title: Debet ja kredit

text: Debet ja kredit ovat kahdenkertaiseen kirjanpitoon liittyviä termejä. Debet merkitsee veloitusta ja kredit hyvitystä.


title: Debet ja kredit

text: Jokaiseen tiliin liittyy debet- ja kredit-puolet, ja jokainen tilitapahtuma kirjataan jonkin tilin debet-puolelle ja jonkin toisen tilin kredit-puolelle. Tulot kirjataan jonkin tulotilin kredit-puolelle ja kassatilin tai muun siihen verrattavan tilin debet-puolelle, menot taas kassatilin tai muun vastaavan tilin kredit-puolelle ja jonkin menotilin debet-puolelle.


title: Debet ja kredit

text: Sana "debet" on latinalainen verbimuoto, joka tarkoittaa "on velkaa". Se on "debere"-verbin aktiivin indikatiivin preesensin yksikön kolmas persoona. Sana "kredit" tulee latinan "credere"-verbin vastaavasta muodosta "credit", joka tarkoittaa "uskoo, luottaa". Suomessa ja muissa pohjoismaisissa kielissä se on muuntunut muotoon "kredit". Englannissa sana credit on käytössä alkuperäisessä latinalaisessa muodossaan, mutta sana "debet" on muuntunut muotoon "debit".


title: Debet ja kredit

text: Termit "debit" ja "credit" näissä englantilaisissa muodoissaan esiintyvät myös pankki- ja luottokorteissa. Näissä debit tarkoittaa pankkikorttia ja credit luottokorttia. Termien yleistymisen taustalla on SEPA, jonka myötä korteissa siirryttiin Suomessakin kansainvälisiin nimityksiin.


title: Seppo Tuisku

text: Seppo Mikael Tuisku (s. 31. joulukuuta 1935 Karijoki) on suomalainen toimittaja ja kirjailija, joka toimi 1950-luvun lopulta 1960-luvun puoliväliin Aarne Haapakosken eli nimimerkki Outsiderin ns. haamukirjoittajana ja myöhemmin "Jerry Cottonin" toimittajana ja kirjoittajana.


title: Seppo Tuisku

text: Tuisku kokeili taitojaan eri ammateissa. Hän teki savottatöitä Lapissa ja työskenteli rautavalimolla Helsingissä. Hän sai julkaistuksi novelleja, seikkailukertomuksia ja runoja useilla nimimerkeillä eri lehdissä.


title: Seppo Tuisku

text: Outsider eli Aarne Haapakoski sai vihjeen Tuiskun kirjallisista kyvyistä "Tutka"-lehden toimittajalta Jorma Kurviselta.


title: Seppo Tuisku

text: Haapakoski oli alkanut vuonna 1958 kirjoittaa Pekka Lipposen seikkailujen rinnakkaissarjana Kalle-Kustaa Korkin seikkailuja. Haapakoski huomasi, ettei hänen aikansa riittänyt kahden kuukausittain ilmestyvän erillisen 96-sivuisen seikkailusarjan kirjoittamiseen.


title: Seppo Tuisku

text: Loppusyksystä 1958 Tuisku sai valmiiksi työnäytteensä "Murhatehdas" Korkin seikkailusta ja lähetti sen Haapakoskelle, joka hyllytti tarinan. Tuisku muutti tyyliään keskittyen enemmän itse tarinaan. Sovittuaan rahallisen korvauksen suuruudesta Tuisku oli valmis ryhtymään uuteen työhönsä Outsiderin haamukirjailijana.Heidän tapaamiset jäivät yhteen kertaan, mutta keskinäinen yhteydenpito sujui kirjeenvaihdon välityksellä. Haapakoski luki Tuiskun käsikirjoitukset, teki tarvittavat muutokset ja hyväksyi tekstit. Tämän jälkeen Tuiskun kirjoittamat kirjaset alkoivat vuorotella Haapakosken oman tuotannon kanssa niin, että ensimmäinen Tuiskun kirjoittama Lippos-seikkailu ilmestyi toukokuussa 1959 ja kantoi nimeä "Et elä huomiseen Pekka".


title: Seppo Tuisku

text: Tuisku omi lähes täysin Haapakosken tyylin ja ehti ennen tämän kuolemaa kirjoittaa useita Lipposia ja Korkkeja, jotka upposivat saumattomasti Outsiderin kirjoittamien sarjakirjojen joukkoon. Haapakosken kuoltua Malagalla tammikuussa 1961 Kustannus Oy Ajanviete kutsui Tuiskun neuvottelemaan Lippos- ja Korkki-sarjojen kohtalosta. Tuisku lupasi jatkaa kummankin sarjan kirjoittamista omin voimin. Hänestä tuli uusi Outsider, jonka henkilöllisyyttä lukijat eivät tienneet. Vastoin yleistä oletusta Haapakoskelta ei ollut jäänyt jälkeenjääneitä käsikirjoituksia, vaan Tuisku hoiti kirjoitustyön itse.


title: Seppo Tuisku

text: Haapakosken oma yhtiö helsinkiläinen Kustannus Oy Ajanviete julkaisi Pekka Lipposen ja Kalle-Kustaa Korkin seikkailuja vuoden 1964 loppuun, kunnes hän seuraavana vuonna yhdisti sankarit saman kirjasarjan alle, jonka nimenä oli "Pekka Lipponen & Kalle-Kustaa Korkki". Kun kaksikon seikkailut loppuivat vuoden 1965 päättyessä, Tuisku oli ehtinyt kirjoittaa 125 kertomusta.


title: Seppo Tuisku

text: Tuisku on nimitetty Aarne Haapakoski -seuran kunniajäseneksi.


title: Seppo Tuisku

text: Kolmiokirjan kustantaman Jerry Cottonin toimittamisen Tuisku aloitti vuonna 1968 eläkkeelle siirtyneen Antti Aallon paikalla. Aalto oli muokannut saksalaista Bastei-kustantamon alkuperää olevan Cottonia suomalaisten makuun sopivaksi viihteeksi lisäämällä huumoria ja karsimalla väkivaltaa.


title: Seppo Tuisku

text: Tuiskun toimittama ensimmäinen Cotton oli vuoden 1969 joulukuussa ilmestynyt "Haudasta joululomalle". Tuisku muokkasi kirjoittamistyöhön osallistuneiden käsikirjoituksia kovallakin kädellä. ”Kokonaisuuden voi valehdella, jos vain yksityiskohdat pitävät kutinsa”, oli Tuiskun neuvo nuorille kirjoittajille.


title: Seppo Tuisku

text: 1970-luvun alusta lähtien Cotton muuttui seuraavan vuosikymmenen alkuun asti lähes täysin kotimaisin voimin tehdyksi sarjakirjaksi saksalaisten käännösten jäädessä minimaaliseen asemaan. Cottonin levikki kohosi saman vuosikymmenen aikana parhaimmillaan 40 000 kappaleeseen numeroa kohti.


title: Seppo Tuisku

text: Tuiskun toimiessa päätoimittajana kirjoittivat Cottoneita hänen itsensä lisäksi muun muassa Arto Ahlakorpi, Tapani Bagge, Simo Hämäläinen, Juha Ruusuvuori, Jouko Raivio, Juhana Lepoluoto, Juhana Hintsanen ja Pentti Pesä. Tuisku kirjoitti kaikkiaan vain 40 tarinaa.


title: Kuutoset Volley

text: Kuutoset Volley oli miesten huippulentopallon keskittyvä lentopalloseura Seinäjoen kaupunkiseudulta. Kaudella 2014–2015 Kuutosten edustusjoukkue pelasi lentopallon miesten 1-sarjassa, jossa karsinnan jälkeen myös säilyi. Seurassa oli myös junioritoimintaa A- ja B-poikien osalta.


title: Kuutoset Volley

text: Seinäjoen Maila-Jussien ja Seinäjoen Kuutosten lyötyä hynttyyt yhteen 1970-luvun loppupuoliskolla, alkoi sensaatiomainen lentopallomenestys Seinäjoella. Seura nousi kolmessa vuodessa mestaruussarjaan, jossa se voitti kaksi peräkkäistä Suomen mestaruutta sekä kertaalleen Suomen Cupin. Lisäksi seura esiintyi Euroopan Cupissa.


title: Kuutoset Volley

text: "Pääartikkeli:" Seinäjoen Maila-Jussit (lentopallo)


title: Kuutoset Volley

text: Kuutoset Volleyn toiminnan uudelleen herättämisen ensimmäiset keskustelut käytiin vuoden 2008-2009 sarjakauden jälkeen. Lentopallon 1-sarjassa pelanneen Nurmon Jymyn ja 2-sarjassa pelanneen Seinäjoki Lentiksen taustat (mm. Juha Vänskä, Reijo Järvenpää ja Tapani Peräkoski) alkoivat pohtimaan kuinka kehittää etelä-pohjalaista mieshuippulentopalloa kohti parempaa. Pitkien keskustelujen jälkeen syntyi fuusioseura nimeltä Kuutoset Volley, jonka toiminta on nimensä mukaisesti Seinäjoen Kuutoset ry:n alla. Fuusioseuraan lähtivät mukaan Etelä-Pohjanmaan mahtiseurat: Nurmon Jymy, Seinäjoki-Lentis, Kauhavan Wisa sekä Ylihärmän Junkkarit. Kuutoset Volley peri miesten lentopallon 1-sarjapaikan Nurmon Jymyltä sekä 2-sarjapaikan Seinäjoki Lentikseltä.


title: Kuutoset Volley

text: Kaudeksi 2009/10 Kuutoset Volleyn kovin hankinta oli entinen maajoukkuepelaaja Tapio Kangasniemi, Suomen yksi kaikkien aikojen parhaimmista lentopalloijoista. Mutia nimimiehiä joukkueessa oli liigassa vuosia pelannut Tuomas Ruuska sekä liigassa myös kokeillut Henri Haaraniemi. Lisäksi ykkössarjan nostovirtuoosit Timo Alanen ja Markus Jokela hankittiin joukkueeseen. Muu runko koostui lahjakkaista nuorten maajoukkueissakin esiintyneistä pelaajista.


title: Kuutoset Volley

text: Kausi alkoi joukkueelta sensaatiomaisesti, kun joukkue tiputti Suomen Cupissa liigajoukkue Isku-Veikot. Kuutoset eteni näin ainoana 1-sarjajoukkueena Suomen Cupin 12. parhaimman joukkoon. Kolmannella kierroksella joukkue sai vastaansa tulevan Suomen mestarin ja Suomen Cup-mestarin Sun Volleyn, ja joutui näin taipumaan oululaiselle tähtisikermälle. Lentopallon 1-sarjassa joukkue kärsi liiton otteluohjelman pitkistä pelutauoista, jotka muun muassa pitivät Kuutoset ilman pelejä yli 7. viikkoa. Joukkue sijoittui pohjoislohkossa lopulta viidenneksi.


title: Kuutoset Volley

text: Kaudeksi 2010-11 joukkue vahvistui Jaakko Aningolla, Tommi Tiilikaisella ja Keijo Lammisella. Valmentajaksi joukkueeseen tuli SM-liigasta Janne Harju. Kuutoset oli pohjoislohkonsa toinen runkosarjassa. Puolivälierissä se putosi ViLePalle voitoin 2-1. ViLePa voitti kultaisen erän otteluvoittojen ollessa tasan 1-1 ja eteni näin jatkoon.


title: Kuutoset Volley

text: Kauden 2011-12 valmistautuminen oli vaikea: monivuotiseksi päävalmentajaksi kaavailtu Janne Harju lähti Mestaruusliigaan valmentajaksi ja useat joukkueen runkopelaajat siirtyivät muualla. Lohkossaan Kuutoset sijoittui alkusarjan päätteeksi neljänneksi ja tippui alempaan jatkosarjaan, missä se sijoittui lopulta kolmanneksi.


title: Kuutoset Volley

text: Kausien 2012-14 aikana Kuutoset ei edennyt pudotuspeleihin 1-sarjassa. Kesällä 2015 seura yhdistyi Nurmon Jymyn kanssa miesten huippulentopallon osalta ja syntyi fuusio Jymy-Kuutoset, joka jatkoi Kuutosten tilalla lentopallon 1-sarjassa.


title: Sven Elof Kristiansson

text: Sven Elof Kristiansson (29. marraskuuta 1880 Saarijärvi – 1929 Venäjä?) oli suomalainen toimittaja ja uskontokriitikko. Hän oli "Vapaa Ajatus" -lehden julkaisija ja päätoimittaja 1909–1917. Hän julkaisi ja suomensi myös kirjallisuutta. Hän oli sisällissodan aikana punaisella puolella ja toimi vallankumouksellisen ylioikeuden sihteerinä.


title: Sven Elof Kristiansson

text: Kristianssonin vanhemmat olivat kauppias Nils Petter Kristiansson ja Rosa Sandström. Hän suoritti ylioppilastutkintonsa Savonlinnan reaalilyseossa vuonna 1901 ja aloitti opiskelun Helsingin yliopistossa. Hän asui Yhdysvalloissa 1903–1910 ja toimi siellä sanomalehdentoimittajana, mutta palasi Suomeen vuonna 1910. Kristiansson perusti Helsingissä 1910 Vapaa Ajatus-nimisen lehden ja oli sen toimittajana 1911–1917. Hän oli anarkistiksi leimattu itsenäinen ajattelija, joka sai syytteitä ja tuomioita jumalankieltämisestä. Hän kielsi olevansa ateisti, mutta vastusti nimimerkillä ”Saukko” julkaisemassaan pamfletissa "Alas kirkko ja valtio" kirkon ja valtion harjoittamaa sananvapauden ja vapauden rajoittamista.


title: Sven Elof Kristiansson

text: Suomen sisällissodan aikana Kristiansson oli Kansanvaltuuskunnan virkailijana. Hän pakeni nähtävästi sodan loppuvaiheessa Venäjälle, mutta hänen kuolemastaan on ristiriitaista tietoa. On oletettu, että hänet tapettiin sisällissodassa tai sen jälkeen. Toisen käsityksen mukaan hän kuoli hukkumalla Norjassa 1920–1923. Kristianssonien sukuseuran mukaan hän siirtyi Venäjälle, jossa joutui Stalinin vainojen uhriksi vuonna 1929. Hänen kerrotaan palvelleen 1920-luvulla Edvard Gyllingin aikana toimihenkilönä Karjalan tasavallassa.


title: Sven Elof Kristiansson

text: Kristianssonien sukua oli muuttanut 1800-luvulla Suomeen ja asettunut Saarijärvelle. Sven Elofin isä Peter Kristiansson oli nahkuri ja varakas mies. Sven Elofin poika oli tietokilpailuissa menestynyt Esko Kivikoski.


title: Kerilon

text: Oy Kerilon Ltd oli Torniossa vuodesta 1965 vuoteen 1977 saakka toiminut tekstiiliteollisuusyritys. Kerilon valmisti nylonlankaa eli polyamidia. Tehdas sijaitsi Rantatiellä Miukin kaupunginosassa. Parhaimpana aikana se työllisti useita satoja työntekijöitä.


title: Kerilon

text: Nylonlankatehtaan juuret ulottuvat vuoteen 1956, jolloin presidentti Urho Kekkonen kävi vihkimässä käyttöön paikalle perustetun Tornion ensimmäisen suurteollisuuslaitoksen Keri Oy:n, joka valmisti nylonlangasta Amar-merkkisiä sukkahousuja. Keri Oy myytiin vuonna 1966 tuotemerkkeineen Suomen Trikoolle. Mittavien laajennusten jälkeen tehdas keskittyi ainoastaan nailonlangan valmistukseen ja siitä muodostui Oy Kerilon Ltd. Tehtaan omistajina on ollut mm. tunnettuja nimiä kuten Herlinien suku sekä Säteri Oy.


title: Kerilon

text: Kemira Oy:n omistaman tehtaan toiminta loppui keväällä 1977. Tehtaan koneiden purku alkoi 8. syyskuuta 1977, mutta tehtaan myymisestä käytyjä neuvotteluja jatkettiin samaan aikaan. Tehtaan koneet myytiin Lappfiberille 7. marraskuuta 1977. Tehdas jatkoi toimintaa vuoden 1977 jälkeen nimellä Lappfiber Oy, ja se jatkui vuoteen 1987 saakka, kunnes se meni konkurssiin ja lopetettiin kokonaan. Kerilonin tehdasrakennus jäi lopulta vuosiksi tyhjilleen, ja ilkivallan vuoksi se joutui surkeaan tilaan. Kera Oyj päätti purkaa kookkaan tehdasrakennuksen Tornionjoen rannalta, ja maisemasta se hävisi vuonna 1995.


title: Kerilon

text: Sukkahousujen valmistusta Torniossa jatkoi Nanso, kunnes se vuonna 2016 sulki tehtaan ja myi tuotemerkit norjalaisen Orklan omistamalle Pierre Robert Groupille


title: Kerilon

text: Tornion kaupunki on nimennyt sukkateollisuuden mukaan kadut Miukissa nimeltä Kerikatu ja Amarinkatu.


title: Reckless Love

text: Reckless Love on vuonna 2001 perustettu nelihenkinen glam metal -yhtye Kuopiosta. Yhtyeen nimeä kantava debyyttialbumi julkaistiin 24. helmikuuta 2010.


title: Reckless Love

text: Olli Herman opiskeli Kuopion Lyseossa 90-luvulla. Klassisen musiikin järjestelmällinen opiskelutapa alkoi kuitenkin tuntua yksitoikkoiselta ja hän lopetti saksofoni-tunnit. Aikansa Herman jaksoi käydä koulua, kunnes kaverit pyysivät uuteen bändiinsä basistiksi. Hän ehdotti mieluummin laulavansa. Myös Reckless Loven kitaristi Perttu "Pepe" Salohalmeella, sekä basisti Jalle Pääkkösellä, on klassinen musiikkitausta. Jalle soitti aikanaan Haapaniemen nuorisopuhallinorkesterissa Kuopiossa. Olli Herman on opiskellut englantilaista filologiaa Jyväskylän yliopistossa.


title: Reckless Love

text:
Bändi aloitti uransa kellaribändinä keväällä 2001. He soittivat alkuun covereita nimellä Reckless Life, joka tunnetaan myös Guns N' Rosesin kappaleena. Asenne ja show-rockin esikuvat olivat innoittajina.
Covereiden soittaminen ei kuitenkaan tuntunut täysin omalta, joten he rupesivat tekemään omaa materiaalia. Sen myötä bändin nimi muutti muotoaan ja syntyi Reckless Love. Rumpali vaihtui ja heti perään vuonna 2004 Reckless Love voitti Kuopion bändikisan. Samana vuonna ilmestyi yhtyeen ensimmäinen omakustanne EP "So Yeah!!".


title: Reckless Love

text: Yhtye päätyi Popcity-projektiin, kun Kuopio valittiin vuoden 2005 Popcity-kaupungiksi. Projektin tarkoituksena oli auttaa paikallisia bändejä urallaan ja saada kansainvälistä näkyvyyttä. Projektissa oli mukana kolme muutakin yhtyettä, jotka olivat Rainbowcrash, Svat ja Sideshow Zombies. Reckless Love teki vuoden 2005 heinäkuun lopulla "Scandinavian Tour" -nimisen minikiertueen yhdessä niin ikään kuopiolaisen Steel Frank -yhtyeen kanssa. Kiertue kattoi Ruotsin, Norjan ja Tanskan.


title: Reckless Love

text: Reckless Loven keikkailtua muutamia vuosia aktiivisesti eri puolilla Suomea sen vokalisti Olli Herman (tunnetaan myös nimellä H. Olliver Twisted) valittiin vuonna 2007 ruotsalaisen sleaze rock -yhtye Crashdïetin laulajaksi edesmenneen Dave Lepardin tilalle tämän tehtyä itsemurhan vuonna 2006.


title: Reckless Love

text: Crashdïet julkaisi albumin" The Unattractive Revolution" ja teki Euroopan kiertueen. Noin puolitoista vuotta myöhemmin 13. heinäkuuta 2008 yhtye kertoi kotisivuillaan, että Olli Herman on jättänyt yhtyeen, koska ei voi täysipainoisesti työskennellä kahdessa kokoonpanossa.


title: Reckless Love

text:
Tammikuussa 2009 Reckless Love kertoi sivuillaan rumpalinsa Mike Harleyn eronneen yhtyeestä. Hän toimi yhtyeen rumpalina vuosina 2004-2009. Mike on järjestyksessään Reckless Loven toinen rumpali Zam Ryderin jälkeen. Rumpujen taakse istahti Hessu Maxx.
Yhtye koki vaihdoksen merkittäväksi musiikilliseksi kehitysaskeleeksi.


title: Reckless Love

text: Kesäkuussa 2013 yhtye toimi esikuvansa, yhdysvaltalaisen hard rock-yhtye Kissin lämmittelijänä Hartwall-areenalla.


title: Reckless Love

text: Yhtye solmi levytyssopimuksen Universal Musicin kanssa 23. huhtikuuta 2009. Reckless Love julkaisi ensimmäisen virallisen singlensä, "One More Timen", 8. kesäkuuta 2009. Single soi YleX-radiokanavan Rytmibarometri-osiossa 9. kesäkuuta 2009 ja kappale nousi myös YleX:n Himotuimmat-listalle viikolla 25 saavuttaen 15. elokuuta sijan 2.


title: Reckless Love

text: Toinen single nimeltään "Beautiful Bomb" julkaistiin 15. lokakuuta 2009. Singlestä tehtiin musiikkivideo, jonka kuvaukset järjestettiin 3. lokakuuta 2009. Video julkaistiin 4. marraskuuta 2009 ollen samalla bändin ensimmäinen virallinen musiikkivideo. "Beautiful Bomb" kappale nousi 28. marraskuuta 2009 YleX:n Himotuimmat-listan sijalle 4.


title: Reckless Love

text: Yhtyeen nimeä kantava debyyttialbumi julkaistiin 24. helmikuuta 2010. Levy nousi ensimmäisellä listaviikollaan sijalle 13. Se tuli myyntiin myös Englannissa, Belgiassa ja Baltian maissa. Japanissa levy julkaistiin heinäkuussa 2010. Reckless Love esiintyi showcase-keikalla Lontoossa 24. toukokuuta 2010, joka myytiin ennakkoon loppuun. Albumilla vieraili Ilkka Wirtanen kosketinsoittimissa.


title: Reckless Love

text: Reckless Loven toinen virallinen musiikkivideo "Romance" kuvattiin Helsingin Pasilassa 31. toukokuuta 2010. Videolla nähtiin myös vuoden 2008 Miss Suomi Satu Tuomisto.


title: Reckless Love

text: Yhtyeen nimeä kantavasta debyyttialbumista julkaistiin uusi "Cool edition"-painos 17. marraskuuta 2010. Uudella kannella ja kuvilla varustettu painos sisältää myös bonuskappaleita, joita ovat "Get Electric", Englannissa äänitetyt akustiset "Back To Paradise", "Hysteria" ja "Sex" sekä "Back To Paradise remix"..


title: Reckless Love

text: Bändin toinen studioalbumi Animal Attraction ilmestyi 5. lokakuuta 2011. Levyn ensimmäinen single "Hot", näki päivänvalon 18. huhtikuuta 2011 ja komeili YleX Himotuimmat -listan sijalla 1 jo muutaman viikon jälkeen. Yhtye esitti uuden sinkkunsa Idols tekee hyvää -hyväntekeväisyyskonsertissa 24. huhtikuuta 2011. Hot-nimisen kesäbiisin lisäksi albumi sisältää singlet "Animal Attraction" sekä "On The Radio", joka julkaistiin 16. tammikuuta 2012.


title: Reckless Love

text: Universal Music Finland kertoi 26. kesäkuuta 2013 kotisivuillaan albumin ylittäneen kultamyyntirajan.


title: Reckless Love

text: Reckless Love julkaisi kolmannen albuminsa 30. elokuuta 2013. Levy sai nimekseen Spirit. Ensimmäinen singlelohkaisu, Night On Fire, julkaistiin 26. huhtikuuta 2013. Kappaleesta on tehty myös musiikkivideo, jonka ohjasi Marko Mäkilaakso. Video on kuvattu Las Palmasissa maaliskuussa 2013. Toiseksi singleksi valittu albumin 10. kappale "So Happy I Could Die" julkaistiin 23. elokuuta 2013 musiikkivideon saattelemana. Albumi nousi syyskuussa Britannian rock-albumilistalla suoraan sijalle 11.


title: Reckless Love

text: Spinefarm Records julkaisi "Record Store Day" -päivänä 12" vinyyli EP:n 19. huhtikuuta 2014. A-puolelta löytyvät Reckless Loven kappaleet Die Hard ja Angel Falling, AA-puolelta brittiläisen The Treatmentin kappaleet The Outlaw ja Way Of The World. Vinyyli on väriltään oranssi.


title: Reckless Love

text: Reckless Love esiintyi 12. joulukuuta 2009 MTV3-kanavan "Ne Salmiset" -ohjelmassa. Kyseisessä 10. joulukuuta 2009 kuvatussa ohjelmassa bändi esitti kappaleensa "Beautiful Bomb".


title: Reckless Love

text: Yhtye esiintyi omana itsenään MTV3:n Salatut elämät -sarjan maanantaina 8. marraskuuta 2010 esitetyssä jaksossa. He esittivät jaksossa mm. "Sex"-nimisen kappaleen, jonka aikana Salattujen Elämien Cindy (Mia Ehrnrooth) kertoi, että Reckless Loven "Reckless Love"-levy löytyisi myös Cindyn levyhyllystä.


title: Reckless Love

text: Kuorosodan kolmannella tuotantokaudella Kuopion kuoroa johti Olli Herman. Ensimmäisessä lähetyksessä 14. marraskuuta 2010 kuoron ensimmäisenä esityskappaleena oli David Lee Rothin "Just Like Paradise". Kuorosodan toisessa lähetyksessä 21. marraskuuta 2010 kuoron esityskappaleena oli "Back To Paradise" Reckless Loven omasta tuotannosta. Kolmannessa lähetyksessä 28. marraskuuta 2010 kuultiin Bon Jovin "Born To Be My Baby". Kuorosodan neljännessä lähetyksessä kuoro esitti Ricky Martinin kappaleen "Livin la Vida Loca". Kuopion kuoro karsiutui pois kilpailusta kolmantena.


title: Reckless Love

text: Vuoden 2010 maaliskuussa Reckless Love komeili Suosikin kannessa.


title: Reckless Love

text: Yhtye voitti Soundi-lehden lukijoiden vuoden 2010 äänestyksen Uusi kyky-sarjassa. He olivat myös ehdolla vuoden tulokkaaksi Emma-gaalassa. Emma-gaala järjestettiin 26. helmikuuta 2011.


title: Reckless Love

text: Vuonna 2014 Olli Herman oli mukana Tähdet, tähdet -viihdeohjelmassa, jossa sijoittui kolmanneksi.


title: Reckless Love

text: Debyyttialbumin ilmestymisen kynnyksellä Reckless Love esiintyi Latvian Music Awardsissa, Riiassa. Lisäksi yhtye teki promootiota paikallisen lehdistön, radion ja TV:n kanssa.


title: Reckless Love

text: Yhtye esiintyi kuuluisalla Download-festivaalilla Donington Parkissa, Isossa-Britanniassa 12. kesäkuuta 2010. Lisäksi Reckless Love kiersi kesällä Suomen suurimpia festivaaleja Provinssirockista lähtien, sekä syyskuussa pitkin Englantia brittiläisen Jettblackin kanssa.


title: Reckless Love

text: Reckless Love on esiintynyt Latvian ja Englannin lisäksi Italiassa ja Japanissa.


title: Reckless Love

text: Huhtikuussa 2011 bändi kävi Los Angelesissa kuvaamassa musiikkivideota uudelle "Hot"-sinkulleen, sekä teki promootiota parin showcase-keikan verran, mm. The Viper Roomissa. Myös kakkosalbumin toinen single, "Animal Attraction", on kuvattu Los Angelesissa.


title: Titaani (täsmennyssivu)

text: Titaani tai titaanit voivat tarkoittaa seuraavia asioita:


Success Will Write Apocalypse Across the Sky (usein lyhennetty SWWAATS) on yhdysvaltalainen, Floridan Tampassa perustettu grindcore-yhtye. Sen perustivat vuonna 2006 Dehumanized-, Filth Porn- ja Bodies in the Gears of the Apparatus-yhtyeiden jäsenet. Yhtye on julkaissut vuonna 2009 yhden pitkän albumin ja EP-levyn ja toinen albumi on työn alla.


title: VooDoo (rullakiekko)

text: VooDoo on vuonna 1996 perustettu helsinkiläinen rullakiekkojoukkue. Joukkueessa pelasivat mm. Kimmo Kuhta ja Mikko Laine.


title: Pioneering Spirit

text: Pioneering Spirit, entinen nimi Pieter Schelte on hollantilaisen Allseas Engineering -yhtiön omistama laiva, jota operoi sveitsiläinen Allseas Marine Contractors. Sen päätehtävä on öljynporaustornien asentaminen ja purkaminen sekä öljy- ja kaasuputkien laskeminen mereen. Alus oli valmistuttuaan 2015 luokkansa suurin. Vuonna 2013 julkaistiin suunnitelma vieläkin suuremman aluksen rakentamisesta, jonka luovutus tapahtuisi 2022.


title: Pioneering Spirit

text: Aluksen aiempi nimi "Pieter Schelte" aiheutti laajaa vastustusta julkistamisestaan lähtien. Laiva nimettiin Allseas-varustamon johtajan Edwin Heereman isän, sotarikoksista tuomitun Waffen SS:n upseerin Pieter Schelte Heereman mukaan. Laajojen reaktioiden vuoksi laivan nimi muutettiin helmikuussa 2015.


title: Pioneering Spirit

text: Jättimäisen, kahdesta rungosta koostuvan aluksen pituus on 382 metriä ja leveys 117 metriä. Laivan pääkoneina on kahdeksan 11,2 MW MAN dieselmoottoria kokonaisteholtaan 85 MW. Rolls-Royce toimittaa 12 potkurilaitetta työntövoimaltaan 5,5 MW. Aluksen on suunnitellut suomalainen Deltamarin.


title: Larry Byrom

text: Lawrence "Larry" Byrom (27. joulukuuta 1948 Huntsville, Alabama, USA) on yhdysvaltalainen kitaristi. Yhtyeitä ja artisteja, joiden kanssa hän soittanut, ovat mm. Steppenwolf, Ratchell, Neil Young, Steve Winwood, Peter Frampton ja Eddie Rabbit. Hän on myös toiminut studiomuusikkona Nashvillessä ja soittanut monien country-artistien, kuten Travis Trittin, Dolly Partonin, Kenny Rogersin ja Tanya Tuckerin kanssa.


title: George Biondo

text: George Michael Biondo (s. 3. syyskuuta 1945 Brooklyn, New York) on yhdysvaltalainen basisti. Hänet muistetaan parhaiten Steppenwolfin basistina vuosina 1970–1976, ja hän on myös toiminut päälaulajana joillakin yhtyeen kappaleilla. Biondo on myös soittanut John Kayn sooloyhtyeessä, ja hänellä ja Steppenwolf-rumpali Jerry Edmontonilla oli oma yhtye 1980-luvulla. Viime aikoina hän on toiminut klubi- ja studiomuusikkona.


title: Jens Skålberg

text: Jens Skålberg (s. , Ruotsi) on ruotsalainen jääkiekkopuolustaja.


title: Jens Skålberg

text: Hän pelasi vuosina 2007–2009 Elitserieniä Färjestadissa. Yhteensä hän on pelannut 92 ottelua Elitserienissä tehopistein 2+8. Skålberg siirtyy kaudeksi 2009–2010 TPS:ään vuoden mittaisella vuokrasopimuksella. Keväällä 2010 hän voitti TPS:ssä Suomenmestaruuden. Skålberg palasi seuraavaksikin kaudeksi TPS:aan. Kesällä 2011 hän siirtyi Allsvenskanin Örebrohon.


title: Kent Henry

text: Kent Henry ("synt. Henry Plischke") (5. huhtikuuta 1948 Hollywood, Kalifornia, Yhdysvallat – 18. maaliskuuta 2009 Portland, Oregon, Yhdysvallat) oli amerikkalainen kitaristi, joka parhaiten muistetaan Blues Imagen ja Steppenwolfin kitaristina.


title: Anthony Parker

text: Anthony Michael Parker (s. 19. kesäkuuta 1975, Naperville) on yhdysvaltalainen entinen koripalloilija.


title: Anthony Parker

text: Parker opiskeli Bradleyn yliopistossa pääaineenaan vapaat taidot. Hän pelasi NBA:n lisäksi Israelin liigaa Maccabi Tel Avivin paidassa sekä Italian liigaa Lottomatica Roman paidassa. NBA:ssa edusti myös Philadelphia 76ersia, Orlando Magicia ja Toronto Raptorsia.


title: Anthony Parker

text: Maccabin paidassa Parker voitti Euroliigan mestaruuden kaksi kertaa ja Suproleaguen mestaruuden kerran. Häntä pidetään yhtenä parhaimmista Euroopassa pelanneista Euroopan ulkopuolisista pelaajista.


title: Anthony Parker

text: Parker syntyi 19. kesäkuuta 1975 Napervillessä. Hänen isänsä oli yliopistokoripalloilija ja toimi myöhemmin myös valmentajana.


title: Anthony Parker

text: Anthony Parkerin sisko, Candace Parker, on myös koripalloilija. Candace Parker valittiin vuoden 2008 WNBA:n varaustilaisuudessa ensimmäisenä ja nykyisin hän pelaa Los Angeles Sparksissa. He ovatkin historian ensimmäiset sisarukset, jotka pelaavat samanaikaisesti NBA:ssa ja WNBA:ssa. Parkerin veli Marcus, on myös pelannut koripalloa, mutta ei ole koskaan menestynyt siinä suuremmin.


title: Anthony Parker

text:
Parker on harras kristitty, joka on kertonut uskostaan julkisesti.
Hänellä on yksi poika sekä vaimo.


title: Anthony Parker

text: Parker pelasi yliopistokoripalloa Bradleyn yliopistossa. Parhaana kautenaan hän teki pisteitä 18,9 ja otti 6,5 levypalloa ottelua kohden. Kaudella 1994–1995 hän voitti Missouri Valley Conferencen arvokkaimman pelaajan-palkinnon.


title: Anthony Parker

text: Parker ilmoittautui , jossa New Jersey Nets varasi hänet numerolla 21. Nets myi hänet kuitenkin monen muun pelaajan mukana Philadelphia 76ersille. Ensimmäisellä kaudellaan hän kärsi vähäisestä peliajasta, jonka takia hän teki debyyttikaudellaan ainoastaan 1,9 pistettä ottelua kohden saaden 5,3 minuuttia peliaikaa ottelua kohden.


title: Anthony Parker

text: Kaudella 1998–1999 hän ehti pelata ainoastaan kaksi ottelua ennen kuin hän kärsi loukkaantumisesta, joka piti hänet poissa kentiltä loppukauden. Elokuussa 1999 Philadelphia myi Parkerin Orlando Magiciin. Kaudella 1999–2000 hän pelasi Orlandon paidassa 16 ottelua, kunnes hänet vapautettiin tammikuussa 2000. Loppukauden hän pelasi CBA:ssa Quad City Thunderissa.


title: Anthony Parker

text: Lyhyeen NBA-uraansa pettynyt Parker lähti pois NBA:sta, vaikka luuli, että olisi saanut peliaikaa ja vastuuta liigassa. Parker päätti lähteä Eurooppaan ja hän valitsi joukkueekseen Maccabi Tel Avivin, jossa hänen oli alun perin tarkoitus pelata yksi hyvä kausi ja palata takaisin NBA:han. Joukkueen valmentajana toimi tuolloin David Blatt, joka tiesi, että Parker oli NBA-tason pelaaja ja tahtoi siksi hänet joukkueeseensa. Parker saapui Israeliin levottomimpina aikoina, jolloin palestiinalaisten ja israelilaisten välillä oli yhteenottoja, mutta tottui pian ympäristöön. Parker voitti joukkueessa heti ensimmäisellä kaudellaan Israelin mestaruuden, Israelin Cupin sekä Suproleaguen.


title: Anthony Parker

text: Kaudella 2001–2002 hän teki Euroliigassa 16,4 pistettä ja otti 5,2 levypalloa ottelua kohden. Parker johdatti Maccabin aina Euroliigan Final Fouriin saakka, jossa Panathinaikos BC voitti joukkueen ja eteni Maccabin sijaan finaaliin. Samana kautena hän oli voittamassa joukkueelleen Israelin mestaruutta ja Israelin Cupia.


title: Anthony Parker

text: Kaudeksi 2002–2003 Parker lähti pois Tel Avivista ja liittyi Lottomatica Roman joukkueeseen. Hän johdatti Lottomatican runkosarjan toiseksi ja pudotuspeleissä aina välieriin sakka. Kauden aikana Parker teki keskimäärin 14,5 pistettä ja otti 5,6 levypalloa Italian liigassa. Hän ei kuitenkaan pelannut seurassa kuin yhden kauden ajan, jonka jälkeen hän lähti jo takaisin Maccabiin.


title: Anthony Parker

text:
Kaudella 2003–2004 Parker voitti Maccabin paidassa Euroliigan, Israelin liigan sekä Israelin Cupin, jolloin hän voitti harvinaisen tripla-mestaruuden. Parker nimettiin myös Euroliigan Final Fourin arvokkaimmaksi pelaajaksi. Euroliigan finaalissa Maccabi pelasi Hanno Möttölän johtamaa Skipper Bolognaa vastaan voittaen pelin ylivoimaisesti 118-74. Maccabin kotiareenalla eli Nokia Arenalla pelattua finaalia seurasi television välityksellä 41 prosenttia Israelin kotitalouksista. Kaudella 2004–2005 hän teki Euroliigassa piste-ennätyksensä, kun hän johdatti Maccabin voittoon ASVEL Basketista tehden samalla 33 pistettä. Parker jatkoi voittokulkuaan voittamalla Euroliigan mestaruuden uudestaan, jolloin hänet valittiin myös koko kauden arvokkaimmaksi pelaajaksi. Samalla hänet valittiin kauden ykköstähdistöön. Finaalissa Maccabi voitti Tau Ceramican, jossa pelasi Parkerin Raptors-ajan joukkuekaveri, Jose Calderon. Kauden jälkeen Parker teki Maccabin kanssa kahden vuoden jatkosopimuksen ja aloitti viidennen kautensa seurassa.
Parkerin viimeisellä kaudella Euroopassa hän johdatti Maccabin Euroliigan finaaliin, jossa joukkue hävisi TsSKA Moskovalle. Parker valittiin siitä huolimatta kauden ykköstähdistöön sekä kauden arvokkaimmaksi pelaajaksi toista kertaa peräkkäin. Lokakuussa 2005 Maccabi oli pelannut ystävyysottelun Toronto Raptorsia vastaan, jolloin Parker heitti ottelun ratkaisukorin päättäen kamppailun Maccabin 105-103 voittoon. Tämän korin muistaen Raptors tarjosi Parkerille sopimusta kaudeksi 2006–2007. Koska Parkerilla ja Maccabilla oli sopimus vielä yhdeksi kaudeksi, joutui Parker ostamaan itsensä ulos seurasta ja maksamaan Maccabille 1,5 miljoonaa dollaria. Kun Parker ja Raptors olivat yhdessä ostaneet hänet ulos sopimuksesta, tekivät osapuolet sopimuksen, jonka arvo oli 12 miljoonaa dollaria kolmelta vuodelta.


title: Anthony Parker

text: 31-vuotiaana Parker teki paluun NBA:han Toronto Raptorsin paidassa. Kun hän palasi Yhdysvaltoihin, nähtiin kentällä aivan erilainen Parker, kuin mitä kuusi vuotta aiemmein oli nähty. Hän teki kaudella 2006–2007 12,4 pistettä ja otti 3,9 levypalloa ottelua kohden 73 pelaamassaan ottelussa. Chicago Bullsia vastaan Parker teki 27 pistettä, joka oli hänen uransa korkein pistemäärä. Pudotuspeleissä hän oli joukkueensa tärkeimpiä pelaajia, kun hän teki pudotuspelien piste-ennätyksensä, 26 pistettä, New Jersey Netsiä vastaan. Erityisesti Andrea Bargnanin ja Jorge Garbajosan loppukauden loukkaantumiset nostivat Parkerin painoarvoa. Netsissä pelasi entinen Raptors-pelaaja Vince Carter, jota Parker joutui puolustamaan. Hänen hyvän puolustustyöskentelyn takia Netsin valmentaja Lawrence Frank alkoi kutsua Parkeria nimellä "glue guy". Nets voitti kuitenkin otteluparin otteluvoitoin 4-2 ja jatkoi pudotuspelejä, jossa sille tuli vastaan Cleveland Cavaliers, kun taas Raptors joutui kesälomalle.


title: Anthony Parker

text:
Kaudella 2007–2008 Parker oli joukkueensa tärkeimpiä pelaajia ja pelasi vielä paremman kauden tehden 12,5 pistettä ja ottaen 4,1 levypalloa ottelua kohden. Hänen parhaat pelinsä olivat tammikuussa ja helmikuussa, jolloin hän teki 25 pistettä peleissä Portland Trail Blazersia ja Indiana Pacersia vastaan. Joukkue kärsi paljon loukkaantumisista, mutta Parker pystyi pelaamaan kaikissa 82 runkosarjapelissä. Pudotuspeleissä Orlando Magicia vastaan Parker teki keskimäärin 11,4 pistettä pelaamissaan 39,2 minuutissa.
Kaudella 2008–2009 Parkerin tilastot tippuivat hieman viime vuosista johtuen valmentajanvaihdoksista ja muista syistä. Erityisesti Jose Calderonin loukkaantuminen vaikeutti Parkerin peliä, kun hän joutui pelaamaan monessa eri pelipaikassa. Kauden aikana hän joutui olemaan poissa kahdesta pelistä, koska oli nyrjäyttänyt nilkkansa. Parkerin kauden parhaat pelit olivat taas tammikuussa, jolloin hän teki kahdesti 26 pistettä. Ensin Orlando Magicia vastaan ja myöhemmin Phoenix Sunsia vastaan. Raptors sijoittui lopulta Itäisen konferenssin 13. joka oli seuralle suuri pettymys. Joukkue ei päässyt pudotuspeleihin ja Parkerin kolmen vuoden sopimus Raptorsin kanssa päättyi.


title: Anthony Parker

text: Joulukuussa 2008 kiinnostuksensa Parkeriin osoitti Maccabi, jonka päävalmentaja, Pini Gershon, pyysi seurajohtoa tuomaan Parkerin takaisin seuraan. Siirtoa takaisin Israeliin pidettiin kuitenkin epätodennäköisenä, koska Parker oli omistautunut Raptorsin seuralle. Lopulta Parker siirtyi kaudeksi 2009–2010 Cleveland Cavaliersin riveihin kaksivuotisella sopimuksella. Tärkein syy seuran vaihtoon oli Parkerin halu voittaa NBA:n mestaruus. Parker aloitti joukkueen kaikki pelit kentältä ja johdatti joukkueensa NBA:n pudotuspeleihin. Pudotuspeleissä Cleveland voitti ensimmäisellä kierroksella Chicago Bullsin, mutta hävisi seuraavalla kierroksella Boston Celticsille.


title: Anthony Parker

text: Parker edusti Yhdysvaltain alle 22-vuotiaita Amerikan-mestaruuskilpailuissa vuonna 1996. Välierissä Kanadaa vastaan hän oli joukkueensa paras pistemies tehtyään 19 pistettä, joka auttoi joukkueen voittoon ja vei Yhdysvallat turnauksen finaaliin. Finaalissa Yhdysvallat voitti Puerto Ricon.


title: Anthony Parker

text: Parkeria on kuvailtuatleettiseksi ja monipuoliseksi pelaajaksi. Hän on myös hyvä kolme pisteen heittäjä, sillä hänellä on NBA:n historian 25:ksi tarkin kolmen pisteen heittoprosentti. Parker on pelipaikaltaan lähinna heittävä takamies, mutta pystyy pelaamaan muitakin pelipaikkoja. Euroopassa hänen tavaramerkikseen tulivat lähes kolmen pisteen viivalta lähteneet tarkat heitot, sekä ilmavat alley-oop donkit.


title: The Den

text: The Den on jalkapallostadion Lontoossa, Englannissa ja se toimii Millwall FC:n kotistadionina.


title: The Den

text: Vuonna 1993 valmistuneen stadionin kapasiteetti on 20 146.


title: Aasian kisat 2002

text: 14. Aasian kisat järjestettiin Etelä-Korean Busanissa 29. syyskuuta–14. lokakuuta 2002. Kilpailuihin osallistui 7 556 urheilijaa 44 maasta, ja ensimmäistä kertaa Aasian kisojen historiassa kaikki Aasian olympiakomitean jäsenvaltiot lähettivät paikalle edustajiaan. Kilpailtuja urheilumuotoja oli 38, joista kehonrakennuksessa kilpailtiin ensimmäistä kertaa.Vuoden 2002 Aasian kisoissa kilpailtiin yhteensä 38 eri urheilumuodossa:


title: Major League Gaming

text: Major League Gaming (MLG) on vuonna 2002 Sundance DiGiovannin ja Mike Sepson perustama pohjoisamerikkalainen kilpapelaamiseen erikoistunut järjestö jonka kotipaikka on New York. He järjestävät videopeliturnauksia ympäri Yhdysvaltoja sekä Kanadaa. MLG:n turnauksia on televisioitu ESPN:n ja muiden urheilutahojen verkkosivustoilla.


title: Major League Gaming

text: MLG on myös kehittämässä sisältöä televisioon ja tietokoneille. Vuonna 2009 "MLG" sai Agora Gamesin omistukseensa ja vuonna 2013 "MLG" julkaisi mlg.tv streaming-palvelun.


title: Major League Gaming

text: PC


title: Major League Gaming

text: PlayStation 3


title: Major League Gaming

text:
Nintendo Gamecube
Starcraft II kommentaattoreina toimivat DJ Wheat, Day 9, Rob Simpson, Tasteless, Artosis, JP, dApollo sekä TotalBiscuit. Taistelupelien kommentaattoriena ovat Juicebox Abel, Tom Brady ja Bibulus.


title: Major League Gaming

text: Vuonna 2006 MLG:stä tuli ensimmäinen televisiossa Yhdysvalloissa näytetty ammattiepelitapahtuma. Halo 2 Pro sarjaa näytettiin USA Network kanavalla.


title: Major League Gaming

text: Vuonna 2011 League of Legends lisättiin kesken kauden pelien Halo: Reach, Starcraft 2 ja Call of Duty: Black Ops ammattipelien joukkoon.


title: Major League Gaming

text:
Vuoden 2012 aikana MLG solmi monivuotisen yhteistyösopimuksen KeSPA:n (Korean eSports Association) kanssa koskien Starcraft: Brood War pelaajia. Sopimus mahdollistaa KeSPA:n pelaajien osallistumisen Yhdysvalloissa käytäviin MLG-turnauksiin. Sopimus myös kieltää pelaajia ottamasta osaa muihin ulkomaalaisiin kilpailuihin ilman MLG:n lupaa.
Kesäkuussa käyty MLG Anaheim oli ensimmäinen Yhdysvalloissa käyty turnaus jossa oli mukana Korean Brood War-ammattipelaajia.


title: Major League Gaming

text: Tammikuussa 2013 MLG lisäsi pelin Call of Duty: Black Ops 2 listoilleen. Elokuussa sama tapahtui Call of Duty: Ghosts pelille.


title: Catherine Wilkin

text: Catherine Wilkin (s. 22. elokuuta 1945) on australialainen näyttelijä. Hän on näytellyt muun muassa Rouva Regiä televisiosarjassa "Tallijengi", Liz Ryania televisiosarjassa "McLeodin tyttäret" ja Pamela Stonehamia televisiosarjassa "Lentävät lääkärit".


title: Heli Simpson

text: Heli Simpson (s. 21. helmikuuta 1987) on australialainen näyttelijä ja laulaja. Hän on näytellyt muun muassa televisiosarjassa "Tallijengi". Hän on australialaisen komediaryhmä "Boss Octopus"in jäsen. Nuoresta lähtien Simpson on ollut näyttelemisen ohella kiinnostunut myös biologiasta ja hän on osallistunut Kiinan Pekingissä järjestettyihin kansainvälisiin biologian olympialaisiin. Simpson valmistui lääketieteen ja kirurgian kandidaatiksi () Melbournen yliopistosta vuonna 2011 ja on työskennellyt lääkärinä "Mercy Hospital for Women" -naistensairaalassa Victorian osavaltiossa.


title: David Leggio

text: David Leggio (s. 31. heinäkuuta 1984 Buffalo, Yhdysvallat) on yhdysvaltalainen jääkiekkomaalivahti.


title: David Leggio

text: Vuosina 2004-2008 Leggio pelasi NCAA-yliopistosarjaa Clarksonin yliopiston joukkueessa. Hänet valittiin vuonna 2007 sarjaan parhaaksi maalivahdiksi ja ensimmäiseen tähdistökentälliseen. Vuonna 2008 hänet valittiin sarjan toisen tähdistökentällisen maalivahdiksi. Kaudella 2008–2009 hän pelasi ECHL:n Florida Everbladesissa. Leggio pelasi myös kaksi AHL-ottelua Albany River Ratsissa ja Binghamton Senatorsissa.


title: David Leggio

text: Kaudeksi 2009-2010 Leggio teki sopimuksen SM-liigassa pelaavan Turun Palloseuran kanssa, jossa hän korvasi NHL:aan siirtyneen Alexander Salákin joukkueen ykkösmaalivahtina. Kauden päätteeksi joukkue voitti Suomen mestaruuden.


title: David Leggio

text: Kaudeksi 2010–2011 Leggio teki yksivuotisen sopimuksen NHL-seura Buffalo Sabresin kanssa. Hän kuitenkin pelaa Sabresin farmiseura Portland Piratesissa AHL-liigassa.


title: David Leggio

text: Leggio valittiin Yhdysvaltain jääkiekkomaajoukkueen kolmanneksi maalivahdiksi vuoden 2010 maailmanmestaruuskilpailuihin, mutta hän ei pelannut yhdessäkään ottelussa.


title: Arja Jussila

text: Arja Irmeli Jussila (o.s. Myllyselkä, s. 29. huhtikuuta 1953 Muhos) on entinen suomalainen pituushyppääjä. Hän edusti Oulun Pyrintöä ja häntä valmensivat Antti Matinolli ja Eero Jussila.


title: Arja Jussila

text: Jussila jäi Helsingin MM-kilpailuissa 1983 karsinnassa ilman tulosta. Samoin hänelle kävi myös Lièvinin sisäratojen EM-kilpailuissa 1987. Hän edusti Suomea aikuisten maaotteluissa vuosina 1979–1988 voittaen ulkoratamaaottelujen pituuskilpailun Lappeenrannassa ja Tukholmassa 1983, Tampereella 1987 sekä Øyestadissa 1988.


title: Arja Jussila

text: Jussila saavutti Kalevan kisoissa hopeaa 1979, 1983, 1984, 1985, 1986 ja 1988 sekä pronssia 1982. Sisäratojen SM-kilpailuissa hän voitti kultaa 1986 ja 1987 sekä hopeaa 1983 ja 1988. Pohjoismaiden hallimestaruuskilpailuissa hän voitti kultaa 1987 ja hopeaa 1986. Viestijuoksun SM-kilpailuissa hän voitti kultaa 4 × 100 metrin viestissä 1986. Kolmiloikassa hän oli Kalevan kisoissa parhaimmillaan neljäs 1990.


title: Arja Jussila

text: Jussila hyppäsi ulkorataennätyksensä 649 cm Tyrnävällä 15. kesäkuuta 1986. Hallissa hän hyppäsi parhaimmillaan 645 Oslossa 14. helmikuuta 1987.


title: Hallintarekisteri

text: Hallintarekisteri (hallintarekisteröinti) on arvopaperikeskuksessa tai vastaavassa käytetty menettely, jossa rekisteriin merkitään arvopaperin todellisen omistajan sijasta vain arvo-osuustilin hallintarekisteröinnin hoitaja. Hallintarekisteröinnin hoitaja kirjaa asiakkaidensa omistukset vain omiin tietojärjestelmiinsä ja kunkin hallintarekisteröidyn tilin omistajien omistukset näkyvät arvo-osuustilillä yhtenä hallintarekisteröinnin hoitajan hallinnoimana omistuksena.


title: Hallintarekisteri

text: Käytännössä hallintarekisteröinti toimii siten, että yhtiön omistajaluettelossa mainitaan ainoastaan osakkeiden säilyttäjä. Osakkeiden säilyttäjällä, esimerkiksi pankilla on oma salainen rekisterinsä osakkeiden todellisesta omistajasta.


title: Hallintarekisteri

text: Hallintarekisteröidyt arvopaperit antavat yleensä normaalit oikeudet esim. osinkoihin ja osakeantiin, mutta niiden nojalla ei esimerkiksi Suomessa voi ilman väliaikaista rekisteröintiä käyttää äänivaltaa yhtiökokouksissa. Hallintarekisteröinnin takaa omistaja voidaan tällöin väliaikaisesti rekisteröidä yhtiökokousta varten asiakkaan ja hallintarekisteröinnin hoitajan näin halutessa. Hallintarekisteröinti on suomalaisten osakkeiden osalta Suomessa lainsäädännöllisesti mahdollista vain ulkomaisille sijoittajille.


title: Hallintarekisteri

text: Hallintarekisteriin merkittyjen osakkeiden omistus ei monissa tilanteissa tule julkiseksi. Hallintarekisteröinnin hoitajille on kuitenkin erikseen säädetty velvoitteita asiakastietojensa tallentamisesta viranomaisten tarkastusta varten tai tietojen automaattisesta toimittamisesta viranomaisille. Näin erityisesti hallintarekisteröidyille tileille liittyviin osinko- ja korkotuottoihin liittyen. Ruotsissa hallintarekisteröinnin hoitajat ovat velvollisia toimittamaan asiakastietonsa pyydettäessä keskitettyyn rekisteriin. Tietyn kappalemäärän ylittävät arvo-osuuksien omistukset ovat Ruotsissa julkisia, ja hallintarekisteröinnin hoitajat raportoivat ne hallintarekisteröityjen omistusten osalta säännöllisesti paikalliseen arvopaperikeskukseen.


title: Hallintarekisteri

text: Marraskuussa 2015 Suomessa valmisteilla ollutta hallintarekisteriä kannatti vain noin kymmenen prosenttia siitä lausunnon antaneista viranomaisista.


title: Hallintarekisteri

text: Hallintarekisteröinti menettelynä vähentää tietojen kaksinkertaista tallentamista finanssialan toimijoiden kesken. Yksittäisen asiakkaan tiedot tallennetaan vain yhteen kertaan kyseistä asiakasta palvelevan yrityksen tietojärjestelmiin. Toisaalta hallintarekisteröinti mahdollistaa arvopaperikauppojen tehokkaamman toteutuksen (selvityksen), kun jokaisen asiakkaan tapahtumia ei tarvitse yksityiskohtaisesti kirjata keskitettyyn rekisteriin asti vaan ainoastaan yrityksen omiin tietojärjestelmiin. Keskitettyyn rekisteriin jäävät kirjattavaksi enää hallintarekisteröityjen tilien väliset tapahtumat.


title: Hallintarekisteri

text: Helsingin pörssin markkina-arvosta omistettiin vuonna 2016 lähes 50 % hallintarekisterin kautta. Kaikkien pörssiyhtiön osakkeista omistettiin hallintarekisterin kautta 43 %.


title: Hallintarekisteri

text: Nykyisin sijoittajan täytyy Suomessa ensin avata pankista arvo-osuustili, minkä jälkeen hän voi ostaa osakkeita Helsingin pörssistä. Omistajatiedot ja tiedot kaupoista kulkevat kyseisiltä arvo-osuustileiltä Arvopaperikeskukselle eli Euroclear Finlandille, josta viranomaiset saavat ne tietoonsa.


title: Hallintarekisteri

text: Suomessa on kuitenkin olemassa hallintarekisteri, joka on tarkoitettu vain ulkomaisille tilinhoitajapankeille. Se on arvo-osuustilejä muistuttava järjestelmä, johon arvopaperien kuten osakkeiden omistukset kirjataan. Erona kotimaisten tilinhoitajien arvo-osuustileihin on se, että osakkeiden omistaja jää tuntemattomaksi sillä sitä ei merkitä mihinkään. Papereista löytyy ainoastaan tilinhoitajan, esimerkiksi jonkin ulkomaisen pankin, nimi. Koska osakkeiden omistaja jää anonyymiksi, Suomen verottaja ei saa tietää Suomeen verovelvollisen myyntivoitoista ilman henkilön omaa ilmoitusta.


title: Hallintarekisteri

text: Suomalaisten pörssiyhtiöiden osakkeiden hallintarekisteröinti ei ole toistaiseksi laillista muille kuin ulkomaalaisille tilinhoitajille.


title: Hallintarekisteri

text:
Hallintarekisteröinnin sallimista on ajettu Suomessa vuosien ajan.
Touko–kesäkuussa 2011 hyväksyttiin sijoitusrahastolaki, joka avasi ulkomaisille sijoittajille mahdollisuuden hallintarekisteröidä suomalaisia rahastoja. Lakia valmistelemaan tuli valtiovarainministeriöön "Arvopaperimarkkinalainsäädännön kokonaisuudistusta valmisteleva työryhmä".


title: Hallintarekisteri

text: Hallintarekisteria vastustetaan, koska sen pelätään lisäävän harmaata taloutta ja salattuja sisäpiirikauppoja. Osakesäästäjien keskusliiton puheenjohtajan Timo Rothoviuksen mukaan pörssin pitäisi olla julkinen kauppapaikka.


title: Hallintarekisteri

text: Viime aikoina tapahtuneen yhä laajentuneen veroparatiisien avautumisten seurauksena yrittävät osakepääoman omistajatahot eri maissa (mm. pohjoismaissa) ajaa läpi lakeja, joilla varat saataisiin piilotettua jo kotimaassa. Ruotsi on joutunut hallintarekisterilakinsa takia Tax Justice Networkin mustalle listalle, jossa arvioidaan kuinka suurelta osin maa on veroparatiisi verrattuna täysin rehelliseen ja avoimeen talouteen. Suomi on myös vaarassa joutua kyseiselle listalle, johtuen maassa virinneestä poliittisesta tahdosta saada samanlainen rekisteri myös Suomeen, jolloin kyseisten rahojen jäljittäminen ja siten verottaminen muuttuisi vaikeammaksi tai täysin mahdottomaksi.


title: Hallintarekisteri

text: Kun hallintarekisteriin merkittyjen arvo-osuustilien hoitajat ovat usein ulkomaalaisia pankkeja tai muita asiamiehiä, arvopapereiden todellinen omistaja voi olla tuntematon. Myös Suomessa asuva suomalainen voi käydä kauppaa hallintarekisterin kautta hankkiutumalla ulkomaalaisen pankin asiakkaaksi, jolloin henkilön pankin kautta hankkimien arvopapereiden omistajaksi merkitään hänen käyttämä ulkomainen pankki. Näin henkilö piiloutuu ulkomaisen pankin taakse ja välttyy arvopapereiden myyntivoiton verotukselta, sillä pörssiosakkeiden, johdannaisten ja muiden rahamarkkinapapereiden myyntivoitot eivät ole ulkomailla asuvalle Suomessa veronalaisia. Poikkeuksena osinkotulot, joista peritään veroa. Viranomaisen on joidenkin maiden pankeista lähes mahdotonta saada selville arvopapereiden todellista omistajaa, ja siten tarkistaa, että omistaja on todellakin ulkomaalainen taho.


title: Hallintarekisteri

text: Marraskuussa 2015 valtiovarainministeri Alexander Stubb myönsi antaneensa väärää tietoa kansanedustajille siitä, kuinka laajasti Suomen viranomaiset kannattavat hallintarekisteriä. Stubb sanoi eduskunnassa, että noin 90 prosenttia lausunnoista olisi myönteisiä. Helsingin Sanomien selvityksen mukaan hallintarekisteriä kannattaa noin kymmenen prosenttia siitä lausuneista viranomaisista. Hallintarekisteriä kannattivat Kilpailu- ja kuluttajavirasto sekä Suomen Pankki, sekin varauksin. Rekisteriä vastustivat Keskusrikospoliisi, Valtakunnanvoudinvirasto, Valtakunnansyyttäjänvirasto, Verohallinnon harmaan talouden selvitysyksikkö, Poliisihallitus, Helsingin poliisilaitos, Verohallinto, Valtiovarainministeriön vero-osasto, Finanssivalvonta ja Oikeusministeriö varauksin.


title: Hallintarekisteri

text: Finanssialan keskusliiton hallituksen puheenjohtaja Reijo Karhisen mukaan hallituksen uudistus on ollut prosessina huono ”alusta alkaen”.


title: Hallintarekisteri

text: OMX Helsinki 25 -indeksin yhtiöiden hallintarekisteröidyt osakkeet 31.7.2010:


title: Nykytaide suurin piirtein

text: Nykytaide suurin piirtein on nykytaidetta erityisesti lapsille ja nuorille esittelevä kirja, jonka ovat tehneet Marjatta Levanto ja kuvittaja Julia Vuori. Otavan vuonna 1998 julkaisema kirja sai Rudolf Koivu -palkinnon 1999.


title: Robert Radler

text: Robert Radler on yhdysvaltalainen televisio- ja elokuvaohjaaja, sekä elokuvatuottaja, joka tunnetaan erityisesti Power Rangers -sarjojen "Mighty Morphin Power Rangersin" ja "Power Rangers Zeon" jaksojen ohjaamisesta.


title: Robert Radler

text: Hän aloitti työskentelynsä television parissa 1980-luvulla ohjaten muun muassa muutaman jakson "New Monkees", sekä elokuvan "Voittamaton isku", jossa näyttelivät muun muassa Eric Roberts, Phillip Rhee ja James Earl Jones.


title: Chinatown II

text: Chinatown II () on Jack Nicholsonin ohjaama film noir -elokuva vuodelta 1990. Se on jatkoa Roman Polańskin vuoden 1974 menestyselokuvalle "Chinatown". Ohjauksen lisäksi Nicholson myös näyttelee elokuvan pääosaa.


title: Chinatown II

text: "Video-oppaassa" vuodelta 1994 elokuvaa moititaan sekavaksi, ja se saa kolme tähteä viidestä, mikä vastaa sanallista arviota ”hyvä”.


title: Asfalttilampaat

text: Asfalttilampaat on Mikko Niskasen ohjaama elokuva vuodelta 1968. Se perustuu Sakari Haaran samannimiseen romaaniin vuodelta 1959.


title: Asfalttilampaat

text: Elokuvan tunnuskappale oli Kaj Chydeniuksen Aulikki Oksasen runoon säveltämä Sinua, sinua rakastan.


title: Asfalttilampaat

text: Elokuvaa kuvattiin Naantalissa kesällä 1968. Kuvauspaikaksi kaavailtiin aluksi Porvoota, mutta apulaisohjaaja Jarmo Laineen ehdotuksesta ne siirrettiin Naantaliin. Värielokuvaksi laajakankaalle kaavailtu teos päätettiin tuotannollisista syistä kuvata mustavalkoisena. Ohjaaja ei siitä pitänyt. Elokuvan menestys jäi odotettua heikommaksi, siitä kertyi tappiota 125 700 markkaa ja Mikko Niskasen ohjaajan uralle siitä seurasi usean vuoden tauko.


title: Asfalttilampaat

text: Elokuvan jälkityöt johtivat ohjaaja Niskasen ja tuottaja Jörn Donnerin välirikkoon. Donner päätti leikata elokuvan itse ja lisäsi siihen jälkikäteen seksikohtauksia, jotka Niskasen mielestä turmelivat hänen herkän nuorisokuvauksensa. Mikko Niskanen sanoutui irti elokuvasta eikä sanomansa mukaan koskaan katsonut sen "donnerilaista" versiota. Suomen elokuva-arkistossa on tallella vain Mikko Niskasen ja Kari Kyrönsepän alkuperäinen käsikirjoitusluonnos.Pikkukaupungin kirjastossa työskentelevä maisteri Ville Herman rakastuu veljensä häissä talonmies Kannisen tyttäreen, Liisaan. Nuorten rakkautta kuitenkin vaikeuttavat pahansuovat kaupunkilaiset juoruineen. Kun kauppias Törhö saattaa raskaaksi myyjätär Rebeckan ja antaa tälle potkut, kaupunkilaiset alkavat väittää Ville Hermannin raiskanneen Rebeckan. Liisan isää uhataan työpaikan menettämiselle jos Liisa jatkaa seurustelua Ville Hermannin kanssa.


title: Asfalttilampaat

text: Kansan Uutisten kriitikko Martti Savo ilmaisi kritiikin yleislinjan: "Mikko Niskasen eräiltä osin jopa ansiokas uutuus jättää jälkeensä sekavan vaikutelman." Savo sanoi uutuuden olevan kerronnallisesti "Käpy selän alla" -elokuvaa rauhallisempi ja "Lapualaisoopperaa" johdonmukaisempi. Aamulehden Erkka Lehtolan mukaan "Niskasen uusimmasta filmistä jäävät päällimmäisinä mieleen sen kömpelyydet" ja "kenties tarkoituksena on ollut luonnostella syvällinen välähdys ihmiselon irvokkuudesta, mutta lopputulos on vain mauton".


title: Tuhnaja

text: Tuhnaja on kylä Rovaniemen kaupungissa Lapissa. Kylä sijaitsee Tapionkylän länsipuolella Tuhnajanjärven ympärillä noin 30 kilometriä kaupungin keskustasta pohjoiseen. Tuhnaja on tunnettu taitavasta puukontekijästä, jonka valmistamat puukot ovat suosittuja yritysten liikelahjoja ja turistien matkamuistoja. Tuhnajassa toimi kauppa 1900-luvun alussa.


title: Tuhnaja

text: Tuhnajan kylä on saanut nimensä Tuhnajanjärvestä. Tuhnaja -nimen merkitys ei ole tiedossa, mutta sen läheisyydessä on paljon saamelaisperäisiä nimiä, joten Tuhnajan nimikin saattaa olla saamelaisperäinen.


title: Tuhnaja

text: Tuhnajan ensimmäinen talo perustettiin 1790-luvun alkupuolella Tuhnajanjärven etelärannalle. Sen nimi oli Luusuanniemen uudistalo. Tilan nimeksi vakiintui sittemmin läheisen Tuhnajanjärven mukaan Tuhnaja, josta sittemmin tuli koko kylän nimi.


title: Tuhnaja

text: Tuhnaja sijaitsee Ounasjoen ja Rovaniemeltä Kittilään vievän kantatie 79 itäpuolella. Kylä sijaitsee noin 30 kilometriä Rovaniemen keskustasta pohjoiseen ja noin yhdeksän kilometriä Tapionkylästä itään. Kylän keskellä on Tuhnajanjärvi (89,4 m mpy.), joka laskee Tuhnajanjokea pitkin Luonuanjokeen, joka puolestaan laskee Ounasjokeen. Tuhnajanjärveen laskee pohjoisesta Antinoja ja idästä Iso-Paavolammesta tuleva Paavonoja. Kylän ympärillä kohoavia vaaroja ovat muun muassa Paloselkä, Kertunvaara ja Saarivaara.


title: Tuhnaja

text: Tuhnajassa toimi kiertokoulu 1900-luvun alussa. Varsinainen Tuhnajan koulu aloitti toimintansa vuonna 1949. Tuhnajaan perustettiin oma koulu, koska Tapionkylän koulu oli käynyt ahtaaksi ja Tuhnajassa oli riittävästi lapsia oman koulun perustamiseen. Oppilaita koulussa oli parhaimmillaan 40. Koulu ehti toimia kahdessa talossa, jotka molemmat omisti Matti Poikajärvi. Rovaniemen maalaiskunta osti Poikajärveltä kahden hehtaarin suuruisen tontin koulurakennusta varten. Laskevan oppilasennusteen vuoksi tontille ei kuitenkaan ehditty rakentaa kuin kaivo. Tuhnajan koulu lakkautettiin vuonna 1966 ja oppilaat alkoivat käydä koulu Tapionkylän koulussa.


title: Marie Phillips

text: Marie Phillips (s. 1976 Lontoo) on brittiläinen kirjailija. Hänen esikoisromaaninsa, humoristinen fantasiaromaani "Huonosti käyttäytyvät jumalat" (2007) ilmestyi suomeksi 2009 Bazar-kustantamon julkaisemana.


title: Timo Kuusisto

text: Timo Pekka Kuusisto (s. 28. kesäkuuta 1959 Jalasjärvi) on entinen suomalainen seiväshyppääjä. Hän edusti Jalasjärven Jalasta ja Yleisurheilu 2000 Laukaa -seuraa.


title: Timo Kuusisto

text: Kuusisto jäi Ateenan EM-kilpailuissa 1982 loppukilpailuissa ilman tulosta. Helsingin MM-kilpailuissa 1983 hän sijoittui loppukilpailussa 18:nneksi tuloksella 525 cm. Pariisin sisäratojen MM-kilpailuissa 1985 hän oli yhdestoista hypättyään 520. Rooman MM-kilpailuissa 1987 hän karsiutui loppukilpailusta. Hän edusti Suomea kahdessa aikuisten maaottelussa, vuosina 1982 ja 1987, sijoittuen parhaimmillaan kolmanneksi ulkoratamaaottelussa Helsingissä 1982.


title: Timo Kuusisto

text: Kuusisto saavutti Kalevan kisoissa hopeaa 1982 ja pronssia 1981. Ennätyksensä 561 cm hän hyppäsi Somerolla 12. heinäkuuta 1987. Hallissa hän hyppäsi parhaimmillaan 552 Jalasjärvellä 15. joulukuuta 1984.


title: Kaikki

text: Kaikki tarkoittaa jotain asiaa tai joukkoa kokonaisuudessaan, laajimmassa merkityksessä koko maailmankaikkeutta.


title: Kaikki

text: Suomen kielioissa sana kaikki on vanhastaan luokiteltu indefiniittipronominiksi. Tästä luokan nimestä on kuitenkin mm. Isossa suomen kieliopissa luovuttu; tilalle on otettu nimitys "kvanttoripronomini". Tätä on perusteltu sillä, että sanan merkitys ei ole mitenkään indefiniittinen eli epämääräinen vaan päinvastoin täsmällisen yleistävä. "Kaikki" luokitellaan tarkemmin sanoen universaaliseksi kvanttoripronominiksi. Termi on lainattu nykyaikaisesta logiikasta, jossa universaalikvanttori eli kaikki-kvanttori vastaa merkitykseltään yleiskielen sanaa kaikki.


title: Kaikki

text: Aristoteleen logiikassa keskeisessä asemassa olivat syllogismit. Aristoteleen syllogismioppi käsittelee sitä, mitä johtopäätöksiä voidaan tehdä kahden sellaisen lauseen perusteella, joissa esiintyy sana "kaikki", "jokin" tai "ei mikään", yleensä jonkin substantiivin edellä. Tunnetuin syllogismin muoto on ns. "barbara", jossa näistä esiintyy vain sana "kaikki", esimerkiksi "Kaikki ihmiset ovat kuolevaisia, kaikki kreikkalaiset ovat ihmisiä, siis kaikki kreikkalaiset ovat kuolevaisia".


title: Kaikki

text:
Nykyaikaisessa logiikassa ja matematiikassa sanaa "kaikki" vastaa kaikki-kvanttori eli "universaalikvanttori", jonka merkki on formula_1. Se ilmoittaa, että jokin lause on tosi kaikille jonkin joukon alkioille. Esimerkiksi lause
tarkoittaa, että kaikilla joukon formula_3 alkiolla eli kaikilla reaaliluvuilla "x" on formula_4, toisin sanoen jokaisen reaaliluvun neliö on positiivinen tai nolla.


title: Kaikki

text: Maailmankaikkeus määritellään tavallisimmin kaikeksi, mikä on fysikaalisesti olemassa: siihen kuuluu aika kokonaisuudessaan, kaikki aineen, energian ja liikkeen muodot sekä niitä hallitsevat fysiikan lait ja luonnonvakiot. Joissakin yhteyksissä sanaa maailmankaikkeus kuitenkin käytetään hieman poikkeavassa mielessä, jolloin se voi merkitä samaa kuin käsite "kosmos", "maailma" tai "luonto". Joidenkin spekulatiivisten teorioiden mukaan tuntemamme maailmankaikkeus on vain yksi monista toisistaan erillisistä "maailmankaikkeuksista", jolloin niiden yhdessä muodostamaa kokonaisuutta sanotaan multiversumiksi. Eräiden tällaisten teorioiden mukaan on olemassa äärettömän monta maailmankaikkeutta, joissa luonnonvakioilla on eri arvot. Monimaailmahypoteesin mukaan uusi maailma syntyy joka kerta kun jokin kvanttimekaaninen suure mitataan niin että tavanomaisen tulkinnan mukaan "aaltofunktio" romahtaa". Tällaisia spekulatiivisia teorioita ei toistaiseksi voida kokeellisesti varmistaa, mutta mikäli niiden olettamat muut maailmat ovat olemassa, nekin kuuluvat "kaikkeen olevaiseen" käsitteen laajimmassa mielessä.


title: Kaikki

text: Teoreettisessa fysiikassa "kaiken teoria" (, TOE) on oletettu teoria, joka täysin selittäisi ja kytkisi yhteen kaikki tunnetut fysikaaliset ilmiötä. Alun perin termi otettiin käyttöön ivallisessa mielessä, jolloin sillä tarkoitettiin erilaisia liiaksi yleistettyjä teorioita. Esimerkiksi Stanisław Lemin tieteisromaaneissa Ijon Tichyn iso-isoisä yritti kehittää "kaiken teorian". Ajan myötä termi tuli käyttöön kvanttifysiikan popularisoinneissa kuvaamaan teoriaa, joka yhdistäisi kaikkia luonnon perusvuorovaikutuksia koskevat teoriat.